Matić: Malo reči o konkretnim slučajevima pretnji novinarima | Insajder\nPredsednik Stalne radne grupe za bezbednost novinara Veran Matić izjavio je da ima zamerku što na sastanku nedavno formirane Radne grupe za bezbednost i zaštitu novinara nije bilo više reči i o konkretnim slučajevima.\n"Iskoristio sam priliku da govorim o 'slučaju meseca', o pretnjama Jeleni Zorić i postupku koji je usledio, o prijavljivanjima, davanju iskaza i nastavku viktimiziranja kroz tužbu i advokata Bojića za navodno ugrožavanje njegove bezbednosti i porodice koje je navodno izazvala Jelenina prijava i odjeci na društevnim mrežama", rekao je Matić za list Danas.\nKako je naveo, "naglasio je koliko je važna reakcija javnosti, ali i predstavnika vlasti, poziv koji je Ana Brnabić uputila Jeleni Zorić, saopštenje ministarstva za kulturu i informisanje kojim su osuđeni napadi na novinare a posebno pomenuti slučajevi pretnji Brankici Stanković, Jeleni Zorić, Nataši Kovačev".\nOn je predložio da to bude redovna praksa u svim slučajevima jer je veoma važno da i novinari i sama javnost budu ohrabreni da pretnje prijavljuju, kao i da institucije odrade svoj posla kroz istrage i podizanje optužnica.\nKrajem prošle sedmice premijerka Ana Brnabić i ministarka kulture Maja Gojković srele su sa članovima nove, nedavno formirane Radne grupe za bezbednost i zaštitu novinara, kada je utvrđen plan rada ovog tela.\nVlada je tada saopštila da je na sastanku potvrđeno da će fokus biti na krivično pravnoj zaštiti, bezbednosti novinara i pitanjima napada, uvreda i pretnji novinarima.


Inaugurisan Zaharčenko, Zapad osudjuje izbore\nSeparatistički lider Zaharčenko položio je zakletvu kao premijer samoproklamovane Narodne republike Donjeck, 4. novembra 2014.\nDok NATO tvrdi da je uočio kretanje ruskih trupa ka ukrajinskoj granici, vodja proruskih pobunjenika, Aleksander Zaharčenko, položio je zakletvu kao premijer samoproklamovane Narodne republike Donjeck.\nNATO tvrdi da se ruske trupe približavaju ukrajinskoj granici. Na zajedničkoj konferenciji za novinare sa visokom predstavnicom EU za spoljne poslove Federikom Mogerini, generalni sekretar NATO-a Jens Stoltenberg izjavio je da je NATO uočio nedavno kretanje ruske vojske dok Moskva nastavlja da šalje opremu i specijalne snage kao podršku separatistima u istočnoj Ukrajini.\nStoltenberg je apelovao na Rusiju da “načini iskren napor kako bi se mirno rešila teška situacija u Ukrajini”. Mogerini je izjavila da će EU proceniti situaciju i odlučiti da li da pojača ili ublaži sankcije Rusiji.\nU medjuvremenu, vodja proruskih pobunjenika, Aleksander Zaharčenko, položio je zakletvu kao premijer samoproklamovane Narodne republike Donjeck u istočnoj Ukrajini posle izbora koje su Ujedinjene nacije, SAD, Evropska unija i Kijev osudili kao "nelegalne i destabilizujuće". Inauguracija 38-godišnjeg Zaharčenka održana je u zgradi dramskog pozorišta u Donjecku, uz snažne mere bezbednosti\nZa to vreme, u Beču, generalni sekretar UN-a Ban Ki-mun je izbore u istočnoj Ukrajini nazvao “nesrećnim i kontraproduktivnim”, pozivajući sve strane da se vrate “duhu I slovu” protokola iz Minska. U Berlinu, nemačka kancelarka Angela Merkel izrazila je nezadovoljstvo zbog ruske uloge u konfliktu navodeći da još nema razloga za ukidanje evropskih sankcija Moskvi.\nIzbori u istočnoj Ukrajini odžrani su nedelju dana pošto su birači u ostatku zemlje ubedljivom većinom izabrali novi parlament, u kome većinu imaju prozapadni zakonodavci.


Održana Godišnja skupština LU "Jelen" - Lovački savez Republike Srpske\nHomeAktivnostiOdržana Godišnja skupština LU „Jelen“\nKozarskaDubica – Odavanjem pošte poginulim i preminulim članovima u subotu, 20. juna u velikoj sali Skupštine opštine održana je redovna Godišnja skupština Lovačkog udruženja „Jelen“ Kozarska Dubica.\nPored članova Skupštine ovog lovačkog udruženja događaju su prisustvovali i gosti , predstavnici lovačkih udruženja iz brojnih opština i gradova , te Lovačkog saveza Republike Srpske.\nSkupština dubičkih lovaca radila je u dva dijela. U radnom dijelu sjednice razmatran je izvještaj o radu za proteklu godinu, a u drugom dijelu Skupštine izabrani su počasni članovi udruženja, te zaslužnim pojedincima i organizacijama dodjeljene diplome i zahvalnice.\nSjednicu je otvorio predsjednik Skupštine LU „Jelen“ Mile Zeljić, a izvještaj o radu u protekloj godini podnio predsjednik Udruženja Slobodan Borojević.\nProtekla godina je ,kao i prethodne ,za dubičke lovce bila uspješna , kazao je Borojević izrazivši zadovoljstvo realizovanim aktivnostima.\nOn je rekao da su i lani uložena značajna sredstva u lovno-tehničke i lovno uzgojne objekte.\n– Mi smo jedno od rijetkih lovačkih udruženja u Republici Srpskoj koje svake godine otvori po neki značajan objekat, u proteklom periodu smo stare i zapuštene škole uređivali i pretvarali u lovačke domove , a ove godine vlastitim sredstvima izgradili gater u Demirovcu, kazao je Borojević.\nOn je naveo da je LU „Jelen“ u dijelu lovišta koje pripada sekciji „Ravan“ vlastitim sredstvima kupilo 35 dunuma zemljišta i napravilo gater, koji je nakon Skupštine i zvanično otvoren.\nGater je urađen po najsavremenijim standardima , ispunjava sve uslove predviđene zakonom i jedini , s ponosom mogu reći, u Republici Srpskoj ima svu potrebnu dokumentaciju izdatu od strane Ministarstva poljoprivrede , šumarstva i vodoprivrede RS, naglasio je Borojević.\nZa kontinuirane aktivnosti na očuvanja prirodnog bogatstva ,uzgoja i zaštite divljači LU „Jelen“ je ove godine odlikovano Zlatnim ordenom Lovačkog saveza. Najviše priznanje Lovačkog saveza Republike Srpske dobili su po četvrti put, a srebrnim ordenom odlikovano je više članova ovog udruženja.\nA kako znaju da primaju nagrade za svoj rad, dubički lovci znaju i da nagrađuju,tako su danas za počasne članove udruženja izabrali potpredsjednika Lovačkog saveza Republike Srpske Slobodana Župljanina i direktora „Banjalučkog velesajma“ Dragana Bojanića, te zahvalnice i priznanja uručili i drugim zaslužnim pojedincima.\nŽupljanin je istakao da LU „Jelen“ zaslužuje svaki respekt i poštovanje , prije svega zbog dugogodišnje tradicije , te spada u red najboljih udruženja u Lovačkom savezu RS.\nKoliko ja pratim njihov rad, ovo udruženje je veoma aktivno , ima veliki broj članova, a izvode i vrlo različite aktivnosti na uzgoju i zaštiti divljači, na izgradnji lovno-tehničkih i lovno-uzgojnih objekata,kazao je Župljanin.\nOn je rekao da ljudi ovdje vole lov i da su spremni na odricanja,da mnogo toga rade i izgrađuju vlastitim sredstvima,vlastitim resursima što Lovački savez podržava , kao i kod drugih udruženja koja poštuju Zakon o lovstvu , Statut Lovačkog saveza, svoje normativne akte i rade na dobrobit zajednice.\nZa novoizgrađeni gater u Demirovcu Župljanin je rekao da takvog objekta , po gabaritima i tehničko-taktičkim karakteristikama praktično nema na ovim prostorima , tako da je to sasvim sigurno na korist i dobrobit LU „Jelen“ i generalno lovstvu i lovcima u Republici Srpskoj.\nDirektor „Banjalučkog velesajma“ Dragan Bojanić je rekao da ovo dubičko lovačko udruženje od prvog dana sarađuje sa „Banjalučkim sajmom“,kada je u pitanju Sajam lova, ribolova,ekologije i sporta.\nOn je istakao da je LU“Jelen“ stalni učesnik sajma i ima izuzetno zapaženu ulogu i mjesto u razvoju lovnog turizma u svom gradu, Banjaluci, Republici Srpskoj.\nOni su jedni od osnivača tog sajma , naravno zajedno sa „Banjalučkim sajmom“ i mojim matičnim Lovačkim udruženjem „Zmijanje“ iz Banjaluke , kazao je Bojanić.\nPredsjednik Lovačkog udruženja „Balj“ iz Kostajnice Nenad Reljić je istakao veoma dobru saradnju koju ovo udruženje ima sa kolegama iz Kozarske Dubice.\nProbleme sa razgraničenjem lovišta riješili smo prije nekoliko godina, zajedno sarađujemo u lovu,ali i u sprečavanju krivolova, rekao je Reljić.\nOn je dodao da će novootvoreni gater biti dodatna prilika za saradnju , s obzirom na to da će i oni svoje pse moći tu da uvježbavaju.\nDobrom saradnjom sa dubičkim lovcima pohvalio se danas i Stevan Tadić predsjednik Lovačkog udruženja „Pastirevo“ iz Dobrljina.\nVeć duži niz godina mi imamo odličnu saradnju ,jedni druge posjećujemo, zajedno lovimo i družimo se, zajedno nastupamo prema Savezu i regionalnim organizacijama, kazao je Tadić .\nZamjenik načelnika opštine Kozarska Dubica Mile Zlojutro je rekao da je LU „Jelen“ najagilnije udruženje u našem gradu.\nSama činjenica da postoje više od stotinu godina ,ali i ova ekipa koja unazad deceniju i više vodi udruženje pokazuju kako lovstvo može biti samoodrživo, kako se mogu izdvajati sredstva i uz minimalnu pomoć obnavljati i graditi objekti, kazao je Zlojutro.\nOn je rekao da je lovstvo možda i jedna od najvažnijih turističkih grana u Kozarskoj Dubici,što ne znači da tu još nema prostora , da se u saradnji sa opštinom ,Vladom RS, i ostalima može i dalje razvijati.\nLovačko udruženje „Jelen“ osnovano je davne 1910.godine i jedno je od prvih lovačkih društava organizovanih na ovim prostorima, ima više od 500 članova i gazduje lovištem koje se prostire na više od 47.000 hektara. (www.rtv-kd.com)\_


Udruženje “Mladi Volonteri” obavještava širu javnost i partnere da je projekt „Stand up and get lucky“ odobren i finansijski podržan od strane Norveška ambasada u BiH, a implementacija projekta trajat će deset mjeseci. Ukupna vrijednost projekta je oko 40.000,00 KM Projektne aktivnosti će biti realizirane na području deset (10) opšina/gradova u BiH. Sam projekt ima za cilj osnaživanje mladih u Bosni i Hercegovini, prepoznavanje ključnih problema koji su prouzrokovani političkom situacijom, te da mladi utiču na rješavanje tih problema, podizanjem građanske svijesti i promovisanjem kulture demokratskog učešda u zajednici, razvijanjem svijesti o pripadnosti zajednici i motivacijom za preuzimanjem odgovornosti. Mladi ljudi mogu uticati na donošenje konačnih odluka te poboljšati cjelokupnu situaciju u društvu.\nOvaj projekt će biti implementovan uz pomoć deset organizacija iz deset gradova/općina u Bosni i Hercegovini kroz uspostaljanje Omladinsko-edukativnih centara koji će omogućiti umrežavanje i zajedničko djelovanje mladih. Deset (10) organizacija će postati implementatori projektnih aktivnosti te ključne tačke za umrežavanje mladih kroz zajedničko djelovanje i edukaciju. Sve troškove partnera na projektu finansira nocilac projekta uz podršku donatora. Odobreni projekt je dokaz, da su profesionalizam i transparentnost koje uporno zagovaramo u Udruženju “Mladi volonteri”, prepoznati kako na lokalnom, kantonalnom, državnom tako i na međunarodnom nivou, te da smo jedno od liderskih udruženja na području Bosne i Hercegovine.


Horoskop za JANUAR 2018. godine! - My Cup of Tea\nHoroskop za JANUAR 2018. godine!\n28 Decembar, 2017 2 0\nObavezno pročitajte i GODIŠNjI horoskop za 2018. godinu!\nU januar ulazite energično uz pun mesec iz vašeg astrološkog polja doma, porodice i emocija! Već oko 2. januara osećanja će vam biti naglašenija nego inače, a većina Ovnova imaće potrebu da se ušuška uz svoje stalne partnere i uživa unutar porodičnog doma.\nPočetak januara donosi i jedan jako lep aspekt Venere i Neptuna uz vašeg polja tajni pa je moguće da će se nekima od vas desiti tajna ili platonska ljubav sa Rakom, Lavom ili Vodolijom!\nOd 4. do 17. januara moćan aspekt Venere, Marsa i Plutona pojačaće strasti i mogao bi vam doneti sudbinska dešavanja. Sa Venerom, iz znaka moćnog Jarca, ljubav ćete shvatati bar triput ozbiljnije nego inače, pa je moguće da će pasti veoma važne odluke.\nZauzeti Ovnovi mogli bi da ozvaniče svoju vezu ili otpočnu zajednički život sa partnerom! Slobodnim Ovnovima ova moćna energija donosi tajne susrete sa kolegom ili nekim koga znaju preko posla.\nOko 14. januara savetuje se oprez, jer će tada Uran poljuljati neke veze. Ipak od 19. januara, kada Venera uđe u znak Vodolije, emocije će dobiti opušteniju notu, a ljubav nam više neće delovati tako ozbiljno ili teško.\nKako na emotivnom, tako i na poslovnom planu januar će biti dinamičan mesec! Pod uticajem Saturna iz polja karijere u vama će se probuditi velika ambicija i odgovornost. Iskoristite ovaj uticaj da završite sa poslovima koji vas guše. Mars i Jupiter iz vašeg astrološkog polja finansija doneće vam izuzetno dobru zaradu, ali i sklonost rizičnim poslovnim potezima! Pitanje pozajmice, kredita ali i dugova će se potezati čitav mesec. Trošićete i ulagati pametno. Do 11. januara idealan je period da uložite u nadogradnju vašeg biznisa ili u neku vrstu reklame!\nMnogim Ovnovima pružiće se prilika za napredovanje, ali i nov posao između 8. i 15. januara preko starije ili osobe na položaju u znaku Jarca, Škoprije ili Ovna. Krajem meseca, pod uticajem Venere, poslovni i finansijski uspeh imaćete kroz timski rad, preko udruženja ili prijatelja.\nZa većinu Bikova januar će biti sudbinski mesec i šta na polju emocija uradite u januaru, uticaće na ostatak veoma zanimljive 2018. godine! Pod uticajem punog meseca iz vašeg astrološkog polja komunikacije, dobijaćete emotivne poruke, a možete se veoma lako vratiti i u prošlost. Oko 3. januara Venera i Neptun spremaju ljubavnu čaroliju i neke nemoguće stvari sa voljenom osobom sada ćete moći da realizujete!\nSlobodnim Bikovima ova magična energija doneće ljubav sa prijateljem ili osobom koju dugo poznaju u znaku Škorpije, Jarca ili Vage! Od 5. do 16. januara moćni sekstili Venere i Marsa, ali i Venere i Jupitera doneće vam stabilnost na polju emocija, a Bikovi koji planiraju zajednički život ili proširenje porodice sa Devicom, Ribom ili Rakom imaju punu podršku zvezda!\nSlobodnim Bikovima moguće je fatalno poznanstvo na kraćem putovanju ili sa osobom iz inostranstva! Jake emocije i strasti vući će vas ovoj osobi, ali je moguće da će veza na neki način biti rizična! Samo hrabro.\nBikovi ulaze u stabilniji period na svim poljima! Venera će do 19. januara boraviti u vašem astrološkom polju inostranstva i putovanja, pa ćete najviše zarade i uspeha imati od stranaca.\nJupiter će vam pružati veliku podršku za svaku vrstu partnerskih poslova i saradnji sa Jarcem, Blizancem ili Rakom. Merkur 12. januara ulazi u znak stabilnog i sistematičnog Jarca i mnogim Bikovima može doneti nadogradnju znanja, ali i poslovnu saradnju i uspeh na nekom poslovnom putovanju. Finansijska situacija biće na zavidnom nivou, a oko 17. januara moguće je i rešavanje nekog duga ili finansijski uspeh preko partnera. Neki vaši planovi ići će sporije ali ne brinite – u januaru će vam se isplatiti samo veliko zalaganje i ozbiljan rad! Krajem meseca, od 20. januara, Venera iz vašeg polja posla i karijere doneće uglavnom uspeh preko žena u znaku Lava ili Vodolije, ali i mogućnost promene posla.\nZa Blizance će januar biti jedan od najuzbudljivijih meseci u 2018. godini! U Novu Godinu ulazite pod uticajem meseca iz vašeg znaka i sigurno je da ćete biti obasuti pažnjom i na meti mnogih osoba! Venera i Neptun vam već oko 4. januara spremaju iznenađenje! Vaše polje strasti i karme biće aktivirani. Moguća je platonska ili tajna veza sa Lavom, Blizancima ili Ovnom. Sredinom meseca, od 6. do 18. januara, moguće je da će vam se javiti neko iz prošlosti, a ovo će biti idealan period da stavite na test vaše emocije i želje! Oko 14. januara moguće su neke promene u vašem emotivnom odnosu, a moguće je da će vam Jarac, Vodolija ili Rak postaviti ultimatum!\nZa većinu Blizanaca, ma koliko god vam prijalo saznanje da je tom nekom još stalo do vas, prošlost nikad nije idealno rešenje! Oko 19. januara, kada Venera uđe u znak Vodolije, lakše ćete disati i pokazivati svoje prave emocije, a mnoge slobodne Blizance čeka ljubav na putu ili u inostranstvu.\nVeć početak januara i pun mesec iz vašeg polja finansija donose nagoveštaje dobre zarade tokom januara! Venera, Pluton, Sunce i Merkur boraviće u vašem polju finansija, ali i troškova i u periodu od 6. do 20. januara doneti vam zanimljiva dešavanja na polju finansija. Rešićete neki finansijski problem ili dug od ranije. Mars u jakoj konjukciji sa Jupiterom iz vašeg polja posla do 15. januara doneće vam napredovanje i uspeh, ali i moguću tenziju među saradnicima i kolegama. Imaćete priliku da napredujete preko Ribe ili Vodolije, ali je moguće da će vam ova poslovna ponuda izgledati rizično. Venera vam od 20. januara, ulaskom u vaše polje kreativnosti, donosi nove saradnike, ali i promene i veliki uspeh svim Blizancima koji se bave kreativnim, ali i poslovima vezanim za zabavu i uživanje!\nRakovi ulaze u jednu od najvažnijih godina u svom životu, a januar će za sve njih biti mesec sudbine! Pod uticajem punog meseca od 3. januara iz znaka Raka bićete još emotivniji i otvoreniji za ljubav! Mars i Jupiter će do 27. januara boraviti u vašem polju ljubavi i za većinu ženskih pripadnica ovog znaka januar će biti veoma važan mesec! U periodu od 7. do 15. januara Venera iz polja partnerstva i braka praviće jake i prelepe aspekte na vaše polje ljubavi i dece, pa je tad idealno ozvaničiti vezu ili raditi na proširenju porodice! Iskoristite ove aspekte da sredite svoj ljubavni život maksimalno!\nOko 15. januara mlad mesec u Jarcu mnogim slobodnim Rakovima može doneti početak velike ljubavi sa Jarcem, Bikom ili Devicom. Krajem januara većina Rakova rešiće mnoge ljubavne dileme, a slobodni Rakovi (ukoliko ostane takvih) upoznaće zanimljivu osobu na zabavi svog dobrog prijatelja!\nRakovi počinju januar uzbudljivo i emotivno pod uticajem punog meseca iz njihovog znaka, a o poslu i finansijama razmišljaćete posle 8. januara. U periodu oko 10. pod uticajem moćne konjukcije Marsa i Jupitera iz polja zabave i kreativnosti bićete posebno nadahnuti i spremni za promene u poslu i poslovnom okruženju, a motivacija stiže kroz odličnu zaradu. Od 12. januara, pod uticajem Merkura, moguće je da ćete potpisati veoma važan ugovor, rešiti neko pravno ili administrativno pitanje ili problem sa zakonom! Venera i Pluton u znaku Jarca i vašem astrološkom polju partnerstva doneće u periodu do 16. januara neke stare saradnike, ali i moguć uspeh preko partnerskih poslova. Razmišljaćete i o prekidu neke saradnje sa Vodolijom ili Rakom, a oko 20. januara svaka promena radiće u vašu korist.\nJoš zanimljivih informacija o RAKU pročitajte ovde!\nLavovi su spremni za velike stvari u ljubavi, a tokom januara jaki sudbinski aspekti će im u više navrata doneti energiju promena! Pun mesec već oko 3. januara nagovestiće tajne susrete, ali i tajnu komunikaciju sa Ovnom ili Rakom! Od 1. do 12. januara Mars i Jupiter u aspektu konjukcije, iz vašeg polja emocija, uzburkaće vašu svakodnevicu i doneti zanimljive promene! Između vas i partnera strasti će biti pojačane pa obratite pažnju da ih kontrolišete! Preko posla sredinom januara slobodnim Lavovima pojaviće se neko ko će im pružiti emotivnu sigurnost! Između Bika, Lava ili Raka izaberite onog ko zna šta hoće i stoji čvrsto na zemlji! Igrice vam nisu potrebne.\nOd 19. januara Venera ulazi u vaše polje partnerstva i braka. Ovo će do kraja meseca uticati pozitivno na sve zauzete Lavove i doneti svež vazduh u vaše odnose, a slobodnim Lavovima ova energija doneće mnogo pozitivnih prilika i lepih susreta.\nNa poslovnom planu očekuju vas promene i sudbinski obrti tokom januara! Ukoliko već dugo maštate o nekom velikom poslovnom projektu ili promeni, u periodu od 4. do 14. januara očekuju vas lepe prilike za realizaciju! Skup planeta u vašem astrološkom polju posla u znaku Jarca doneće vam stabilnost, ali i mogućnost sklapanja velikog partnerstva i napredovanja uz veću odgovornost! Vi obožavate uspeh i moć, ali vam nekad nedostaje disciplina, a ovaj tranzit će vas dovesti u red po pitanju mnogih poslovnih poduhvata! Pod uticajem mladog meseca iz polja posla, ali i karmičkog čvora iz vašeg znaka sredinom januara pružiće vam se prilika koju nikako ne bi trebalo da propustite, a to je saradnja sa veoma uticajnom osobom. Neki od Lavova bi do 20. januara mogli da se vrate i starim poslovima ili da obnove neku saradnju sa Škorpijom ili Ovnom. Krajem januara Venera donosi javna priznanja, finansijski procvat i nove saradnike.\nJoš zanimljivih informacija o LAVU pročitajte ovde!\nDevice ulaze u jednu od svojih najmoćnijih godina! Početak januara, pod uticajem punog meseca iz astrološkog polja druženja, provode u krugu prijatelja. Venera, planeta ljubavi, boraviće do 19. januara u njihovom polju zabave, dece, uživanja i ljubavi, a u više navrata će praviti jake aspekte za sudbinske preokrete u njihovu korist! Oko 4. januara desiće se čarolija! Venera i Neptun u njihov život mogu vratiti nekog iz prošlosti, ali ovog puta taj neko će se pokazati mnogo drugačijim. Ako je reč o Biku, Jarcu ili Škorpiji pružite mu još jednu šansu. Ovaj tranzit doneće i karmičke ljubavi, pa ćete imati osećaj da se znate čitav život sa nekim koga upoznate u periodu do 15. januara. Zauzetim Devicama ova moćna energija donosi ozvaničenje veza ili proširenje porodice! Od 19. januara do kraja meseca, kada Venera pređe u znak Vodolije, imaćete opušteniji pristup ljubavi, a neke od vas mogu ući u neobaveznu avanturu sa kolegom ili preko posla.\nDevice su najvredniji znak zodijaka i kada je posao u pitanju za njih uglavnom nema zime, a u januaru će uživati u “zimskoj idili” na svim poljima! Mars i Jupiter će vam posebno do 11. januara doneti veliku odlučnost, a sve poteze koje budete mudro i promišljeno vukli doneće vam dobitke. Ne brzajte u odlukama i ne ulećite u rizik bez potrebe. Korak po korak i stižete na vrh piramide. Od 6. do 17. januara, pod uticajem Venere i Plutona bićete posebno kreativni i inspirisani na velika zalaganja i trud, a finansijska nagrada neće izostati! Sve Device koje zarađuju kroz administrativne poslove, pisanje, trgovinu ili rade u oblasti komunikacije i transporta, imaće bolju zaradu i moguće povišice. Ulazak Venere od 20. januara u vaše astrološko polje posla samo će olakšati i umanjiti napore, a finansijska situacija će i do kraja meseca biti na zavidnom nivou!\nJoš zanimljivih informacija o DEVICI pročitajte ovde!\nVage, pod uticajem Saturna koji je posle 3 godine prešao u njihovo polje emocija, porodice i svakodnevice, već početkom 2018. godine naučiće lekciju o emocijama i shvataće ih mnogo ozbiljnije nego do sada. Početak januara donosi magične trenutke sa Ribom, Ovnom ili Blizancem, pod uticajem Venere i Neptuna. Neka platonska ljubav sada će moći da se nastavi i u realnosti! Između 11. i 16. januara Mars, Jupiter i Venera u jakim aspektima doneće vam karmička dešavanja u ljubavi. Mnogim Vagama desiće se velika ljubav koja će možda na neki način biti zabranjena ili rizična! Ipak, pratite svoju intuiciju i verujte da se ovakva emocija ne dešava često. Ako je reč o Vodoliji, Škorpiji ili Strelcu, do kraja januara očekujte vatromet emocija.\nVage pod uticajem Jupitera iz polja finansija tokom 2018. godine biće osigurane i veoma zadovoljne na tom polju! U januaru će Jupiter praviti posebno dobre aspekte i doneti vam odličnu zaradu! Ulagaćete pametno, a razmišljaćete i o pozajmici ili ulasku u kredit. Samo napred, sve će vam se isplatiti. Moguće je da će se u periodu od 3. do 16. januara pojaviti prilika za proširenje posla i za bolju zaradu preko Lava, Blizanca ili Raka, a mnoge Vage razmišljaće o ulaganju u sopstveni biznis. Od vas će se sredinom januara očekivati više zalaganja i discipline, a svo strpljenje i trud će vam se trostruko vratiti. Očekujte povratak nekih starih klijenata ili saradnika. Oko 19. januara moguće je i napredovanje ,ali i sklapanje neke saradnje na duže!\nJoš informacija o VAGI pročitajte ovde!\nŠkorpije su već neko vreme u centru svih zbivanja, a u 2018. godini imaće utisak da drže sve konce u svojim rukama i da odlučuju o mnogo toga. Januar će i za njih biti jedan izuzetno moćan mesec na polju emocija. Neptun iz njihovog polja ljubavi već oko 4. januara doneće vam romantični susret sa Ribom, Rakom ili Devicom. Mars i Jupiter u konjukciji iz njihovog znaka do 11. januara učiniće ih magnetom za sve što požele i biće privlačniji nego ikad. Sa Venerom iz polja komunikacije moguće su i online veze, ali i veze na daljinu!\nZauzete Škorpije bi na kraćem putu mogle da ozvaniče vezu, ili da naprave lep plan za proširenje porodice sredinom meseca. Krajem meseca Sunce i Venera iz znaka Vodolije donosi opušteniji pristup ljubavi, a slobodne Škorpije mogu pomešati ljubav i prijateljstvo.\nPuni elana i pozitivne energije dočekujete januar! Mnogim Škorpijama već oko 2. januara mogući su dobici od igara na sreću, ali i kroz kreativne poslove i zabavu. Mnoge Škorpije spojiće lepo i korisno. Venera, Saturn, Sunce i Pluton u vašem astrološkom polju komunikacije, mogu vam doneti uspešno poslovno putovanje u periodu od 4. do 17. januara ili kraći put na kojem ćete dogovoriti veoma važan posao sa Jarcem ili Vodolijom. Oko 14. januara moguće je da ćete imati priliku za rešavanje nekog administrativnog pitanja ili odrađivanje posla koji odlažte predugo. Finansijska situacija do 25. januara biće više nego odlična pod uticajem Jupitera iz vašeg znaka! Imaćete i većih troškova, ali sve u cilju poboljšanja posla i uspeha!\nJoš zanimljivih informacija o ŠKORPIJI pročitajte ovde!\nPun mesec iz vašeg polja strasti oko 2. januara doneće mnogo više emocija i ljubavi u vaš život. Mars i Jupiter, vladar vašeg znaka iz polja tajni i podsvesti, učiniće vas intuituvnijim nego ikad, a mnogi Strelčevi biće skloniji tajnim susretima i vezama do 12. januara. Sredina januara doneće mogućnost da se neka tajna ili komplikovana veza ozvaniči i krene u lepšem smeru. Vaga, Vodolija ili Lav će učiniti sve da vas dovedu u red. Iako nespremni za ozbiljnija vezivanja, dajte šansu ovoj nesvakidašnjoj emociji!\nStrelčevi u vezi mogu nakratko, od 13. do 21. januara, zapostaviti partnera, jer će biti okrenuti poslu. Ne dozvolite da se partner oseti ugroženo!\nSlobodni Strelčevi u ovom periodu mogu ući u platonsku vezu sa kolegom ili nekim koga poznaju preko posla! Od 20. januara bićete opušteniji i spremniji da realizujete sva maštanja sa Blizancem, Jarcem ili Bikom.\nSaturn je od decembra u vašem polju finansija i u naredne 3 godine doneće promene, ali će vas s vremena na vreme izazivati na malo veće napore, kako biste našli put koji vas vodi do bolje i lakše zarade. Venera i Neptun u magičnom aspektu već oko 4. januara mogli bi vam doneti iznenadnu dobru zaradu, ali i moguće dvoumljenje oko dva posla. Do 11. januara mnoge poslove ćete obavljati u tajnosti, a kako biste doživeli što veći uspeh svoje planove zadržite za sebe. Venera iz vašeg polja finansija tokom januara doneće stabilnost na polju finansija. Oko 14. januara imaćete i veći trošak, ali bez brige kada dajete od srca, sve se vraća triput. 19. januara Venera ulazi u vaše astrološko polje kraćih putovanja i komunikacije, a ovo će prijati svim Strelčevima, posebno onima koji se bave trgovinom ili rade u oblastima informacionih tehnologija! Zarada i dobitak na kraćem putu ili preko stranaca.\nJarčevi će tokom januara biti posebno romantični i u centru pažnje. Osećaćete se moćno i odlučno po pitanju emocija. Već oko 2. januara pun mesec iz njihovog astrološkog polja partnerstva doneće mnogo emocija svim Jarčevima u dugim vezama ili braku. Mnogi Jarčevi poradiće na proširenju porodice i doneti veoma važne odluke po pitanju svog emotivnog života. Skup planeta u vašem znaku u periodu od 5. do 16. januara doneće vam sudbinska dešavanja. Mnogi Jarčevi obnoviće neku vezu iz prošlosti sa Rakom, Devicom ili Strelcem. Nekima od vas može se pojaviti osoba koja će ih prodrmati i sa kojom će imati osećaj da se znaju čitav život. Vi volite sigurnost i proverene situacije, a možda je januar baš pravo vreme da date još jednu šansu ovoj ljubavi.\nTokom januara Venera iz vašeg znaka zajedno sa Saturnom doneće vam finansijsku stabilnost, ali i još odgovorniji pristup poslu. Napravićete prave poslovne planove i red u vašem poslovnom okruženju. Samo istinsko zalaganje i ozbiljan rad će vam se isplatiti u periodu do 14. januara. Mars i Jupiter podržani od Plutona iz vašeg znaka u periodu od 3. do 17. januara usmeriće vas na javnost i timski rad. Većina Jarčeva imaće velikog uspeha preko prijatelja i preporuke osobe u znaku Škorpije ili Riba. Krajem januara i u periodu od 19. Venera iz vašeg polja finansija donosi još bolju situaciju i zaradu na lakši način ukoliko ste u prvoj polovini meseca organizovali svoje obaveze i napravili jasan poslovni plan.\nJoš zanimljivih informacija o JARCU pročitajte ovde!\nJanuar počinje punim mesecom iz vašeg astrološkog polja strasti, pa je moguće da ćete već od 2. januara svoju energiju usmeriti na emotivni život više nego obično. Skup planeta u vašem astrološkom polju tajni i podsvesti u januaru vam može doneti veliku karmičku ljubav. U periodu između 3. i 14. januara emocije prema Lavu, Vagi ili Ribama razvijate u tajnosti. Iako na neki način rizična ili komplikovana, ova veza vam može doneti zadovoljstvo i sreću ukoliko istrajete i prevaziđete prepreke.\nZauzete Vodolije proživljavaće veoma strastven period sa partnerom, a s vremena na vreme moguće su i varnice i preprirke, pa posebno oko 14. januara spustite loptu ukoliko dođe do neke vrste konflikta. Ulaskom Venere u vaš znak od 19. januara ulazite i na emotivnom planu u mirniji i laganiji period. Prolepšaćete se i zračiti većim samopouzdanjem i tako privući prave prilike.\nDo 8. januara imaćete veće troškove i ulaganja. Ipak ne brinite, finansijska situacija će većinu januara biti prilično stabilna. Neptun u odličnim aspektima sa Venerom i Jupiterom između 3. i 11. januara doneće vam i iznenadnu dobru zaradu ili povišicu, a najveću satisfakciju imaće Vodolije koje se bave poslovima vezanim za negu, uživanje ili pomaganje drugima. Oko 13. januara moguć je i poslovni dogovor u tajnosti sa nadređenim ili veoma važnim saradnikom. Od 19. januara ulaskom Venere u vaš znak postaćete pravi magnet za novac i dobru zaradu, a većini Vodolija do kraja meseca moguć je veliki finansijski uspeh kroz timski rad.\nJoš zanimljivih informacija o VODOLIJI pročitajte ovde!\nPun mesec iz vašeg polja ljubavi već 2. januara nagoveštava uzbudljiv mesec! Neptun iz vašeg znaka oko 4. januara sa Venerom pravi aspekt koji vam može doneti romantičan susret sa Devicom, Vodolijom ili Rakom. Slobodne Ribe u periodu od 4. do 16. januara mogu ući u vezu sa poznanikom ili osobom iz komšiluka. Vrlo je moguće da u prvi mah nećete uspeti da prepoznate da vas vežu jake emocije, ali pustite da se stvari odvijaju spontano i uživaćete u velikoj ljubavi. Mars i Jupiter nekima od vas može doneti i ljubav u inostranstvu ili na daljinu sa Škorpijom ili Bikom. U ovoj osobi naći ćete preko potrebnu sigurnost! Oko 24. januara neki od vas bi mogli da dožive veliku promenu u odnosu, posebno Ribe u dugim vezama ili brakovima.\nJanuar počinjete puni novih ideja i planova! Preko Lava ili Ovna moguća je poslovna prilika iz snova već oko 5. januara. Uz Mars iz vašeg astrološkog polja putovanja i inostranstva, moguće je da ćete imati odličnu poslovnu komunikaciju sa strancima, ali i finansijske dobitke preko njih. Sredinom meseca, u periodu od 13. do 18. januara većina Riba imaće uspeh u timskom radu, ali i mogućnost napredovanja. Mlad mesec 15. januara donosi energiju novih poslovnih saradnji i klijenata, ali i poslovnu priliku zlata vrednu preko Jarca ili Vodolije. Ukoliko ste dugo čekali na povišicu ili neki važan razgovor sa nadređenim, sada je pravi momenat da to obavite. Na finansijskom planu očekuje vas stabilnost posebno u periodu do 20. januara.\nJoš zanimiljivih informacija i RIBAMA pročitajte ovde!


Kako da odložite plaćanje poreza i doprinosa - Detaljno uputstvo Poreske uprave - Ozon Media\nKako da odložite plaćanje poreza i doprinosa – Detaljno uputstvo Poreske uprave\nNajkasnije do 15. januara 2021. godine u poresko sanduče na portalu Poreske uprave biće postavljeno obaveštenje o načinu plaćanja dugovanog poreza i doprinosa svim privrednim subjektima koji ispunjavaju uslove, objavila je Poreska uprava. Obaveštenje će, kako se navodi, sadržati podatke oukupnom iznosu dugovanog poreza i doprinosa na računu 4848 i propisanim računima poreza i doprinosa za paušalno oporezovane obveznike, broju rata, iznosu rate, datumu dospeća rate, broju odobrenja za plaćanje (BOP) i računu za uplatu.\nPreduzetnicima paušalcima odloženo je plaćanje za četiri mesečne akontacije poreza i doprinosa na prihod od samostalne delatnosti. Plaćanje poreskih obaveza za njih je podeljeno na 24 jednake mesečne rate bez plaćanja kamate. Prva rata dospeva 10. februara 2021. godine, a svaka naredna rata dospeva istog datuma u mesecima koji slede.\nPrivrednim subjektima odlaže se porez i doprinosi na zarade i naknade zarada, kao i za porez i doprinose na ličnu zaradu preduzetnika i preduzetnika poljoprivrednika koji su se opredelili za odlaganje podnošenjem poreske prijave PPP-PD sa iskazanim datumom plaćanja 4. januar i 5. januar 2021. godine. Ukupan iznos dospelih obaveza po osnovu poreza i doprinosa na zarade, naknade zarada i lične zarade preduzetnika i preduzetnika poljoprivrednika, odlaže se na najviše 24 jednake mesečne rate, bez plaćanja kamate. I njima prva rata dospeva 10. februara 2021. godine, a svaka naredna rata dospeva istog datuma u mesecima koji slede. Mesečna rata ne može biti manja od 1.000 dinara.\n– Postupkom odlaganja plaćanja će biti obuhvaćen poreski dug na računu 4848 i propisanim računima poreza i doprinosa za paušalno oporezovane obveznike – objavila je Poreska.\nUkoliko je obveznik delimično izmirio poresku obavezu, odlaganjem plaćanja će biti obuhvaćen preostali iznos poreskog duga.\nPrivredni subjekti mogu i pre isteka roka za plaćanje odložene rate da u celosti isplate dugovani porez i doprinose, a ukoliko ne izmire ratu u propisanim rokovima, gube pravo na odlaganje plaćanja obaveza i celokupni preostali poreski dug dospeva danom gubitka prava na odlaganje plaćanja.\n– Nadležni poreski organ sprovodi postupak redovne i prinudne naplate nad preostalim neplaćenim iznosom, shodno odredbama zakona kojim se uređuju poreski postupak i poreska administracija – saopštila je Poreska.\nPRIMER Poreska Uprave\nSrbija: Više od 2.000 novozaraženih


Jovanović: Šta je bio problem za stranke da ne dođu? Predsednik LDP Čedomir Jovanović ocenio je danas da Srbiji nisu bili potrebni posrednici EP da bi stranke razgovarale o problemima koji postoje u njihovim međusobnim odnosima.\nPredsednik Liberalno demokratske partije Čedomir Jovanović kazao je da nisu bili potrebni posrednici Evropskog parlamenta da bi razgovarali o problemima koji postoje. Jovanović je istakao da su predstavnici Evropskog parlamenta rekli da su došli da podele odgovornost u traženju ...\nPredsednik Liberalno demokratske partije Čedomir Jovanović kazao je da nisu bili potrebni posrednici Evropskog parlamenta da bi razgovarali o problemima. Jovanović je istakao da su predstavnici Evropskog parlamenta rekli da su došli da podele odgovornost u traženju rešenja za ...\nSve je rekao... Predsednik LDP Čedomir Jovanović ocenio je da Srbiji nisu bili potrebni posrednici EP da bi stranke razgovarale o problemima koji postoje u njihovim međusobnim odnosima. "Mi smo odgovorni za ovu zemlju i od te odgovornosi ne možemo pobeći.


Imajući u vidu trenutnu ekonomsku situaciju u zemlji i inostranstvu, unaprjeđenje ekonomskog ambijenta predstavlja jedan od glavnih ciljeva svake zemlje. S tim u vezi, ovogodišnji dan intelektualne svojine posvećen je malim i srednjim preduzećima i ulozi koju prava intelektualne svojine imaju u podsticanju inovacija i kreativnosti, stvaranju jačih i konkurentnijih biznisa, pod motom ''Intelektualna svojina i mala i srednja preduzeća: Iznošenje vaših ideja na tržište''.\nMinistarstvo ekonomskog razvoja će dan intelektualne svojine obilježiti u saradnji sa međunarodnim organizacijama, koje dugi niz godina pružaju podršku u razvoju i jačanju prava intelektualne\nsvojine u Crnoj Gori, Zavodom za intelektualnu svojinu Evropske Unije-EUIPO i Svjetskom organizacijom za intelektualnu svojinu-WIPO.\nSa našim stalnim partnerom Svetskom organizacijom za intelektualnu svojinu-WIPO, ove godine će Ministarstvo ekonomskog razvoja - Direkcija za intelektualnu svojinu obilježiti ovaj dan učestvovanjem na on-line regionalnom seminaru, koji organizuje sa Turskim zavodom za patente i žigove, na temu „Unaprjeđenje kvaliteta upravljanja intelektualnom svojinom u malim i srednjim preduzećima”. S obzirom da WIPO svake godine organizuje niz aktivnosti sa kojima obilježava svjetski dan intelektualne svojine, na sljedećem linku možete pristupiti kalendaru planiranih aktivnosti Calendar of World IP Day Virtual Events.\nImajući u vidu značaj prava intelektualne svojine, kao i domete koje ona može imati u razvoju biznisa, pozivamo sva mala i srednja preduzeća u Crnoj Gori kao i sve zainteresovane građane da pitanja o


Philips HC7460/15 mašinica za šišanje cena, cene Srbija, prodaja Beograd Novi Sad Niš\nPhilips HC7460/15 mašinica za šišanje cene\nPhilips HC746015 Tip trimera Trimer za kosu, Pranje pod vodom Ne, Napajanje Na struju i baterije... specifikacija\nModel: Philips HC 7460 Tip: Trimer za kosu Način rada: Pomoću tastera za upravljanje precizno odaberite i zaključite željenu dužinu, birajući između više od 60 postavki dužina, Korišćenje češlja za podrezivanje omogućava precizne korake od 0,2 mm, između 1 i 7 mm, te 1 mm između 7 i 42 mm, Moguća je i upotreba bez češlja za kratko podrezivanje na 0,5 mm Auto Turbo za povećanje brzine rezanja, Memoriše poslednje korišćenu postavku dužine, Dodaci Oštrice od nerđajućeg čelika, samooštreće, Dvostruko naoštreni element za rezanje reže dvostruko brže, 120 minuta bežične upotrebe nakon 1 sata punjenja, Nije potrebno podmazivanje, 3 češlja za kosu Ostalo Aparat za šišanje isporučuje se s 3 prilagodljiva češlja za kosu: od 1 do 7 mm, 7 do 24 mm i 24 do 42 mm, Napajanje: Baterije i kabl Boja: Crna / Srebrna\nEPonuda nije internet prodavnica već Vam omogućava da brzo i lako nađete Philips HC7460/15 mašinica za šišanje po najjeftinijoj ceni. Naš cilj je da kupci budu što bolje informisani o ponudi Philips mašinica za šišanje HC7460/15 na tržištu Srbije. Vrlo lako nalazite željeni proizvod za kategoriju Mašinice za šišanje cene, ne morate da lutate od sajta do sajta za Philips Mašinice za šišanje, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Philips HC7460/15 mašinica za šišanje sa PRODAVCEM. EPonuda ne može da garantuje potpunu tačnost specifikacije i slika za Philips HC7460/15 mašinica za šišanje. Pre kupovine, podatke za Philips mašinica za šišanje HC7460/15 proverite na sajtu PROIZVOĐAČA.


Dobojski Info - DOBOJ: Podjela prve interventne količine stočne hrane\nnedelja, 01 jun 2014 15:04\nRepublički štab za vanredne situacije, Robne rezerve Republike Srpske, Doboj, poplava, stočna hrana,\nPredstavnik gradskog štaba Duško Paravac rekao je Srni da je obezbijeđena kukuruzna prekrupa, stočno brašno i koncentrovana stočna hrana za potrebe govedarstva, svinjogojstva i živinarstvo.\n"Za potrebe skladištenje mobilisan je prostor dobojskog preduzeća `Agromiks`, a sva stočna hrana distribuiše se iz fabrike `Žitopromet` Bijeljina", izjavio je Paravac.\nOn je dodao da se distribucija stočne hrane, prema utvrđenim normativima, vrši svaki dan od 8.00 do 14.00 časova na osnovu spiskova koji su dostavili predsjednici mjesnih zajednica i lokalnih udruženja poljoprivredih proizvođača.\nParavac očekuje da se do 15. juna završi popis štete, nakon čega će se raspolagati sa okvirnom procjenom direktne štete uzrokovane poplavom.\n"Popis štete vrši se u skladu sa propisanim obrascem resornog ministarstva, koji osim stambenih objekata, između ostalog, obuhvata mehanizaciju, stoku, usjeve, zemljište, košnice, prateće objekte", izjavio je Paravac.\nParavac je izrazio bojazan da bi visina indirektne štete mogla da bude veća od direktne, jer kako je naveo, usljed nedostatka potrebnih sredstava, mnogi poljoprivrednici će smanjiti ili prestati sa proizvodnjom.\nPrema njegovim riječima, republički i gradski štab za vanredne situacije zbog novonastale situacije neće razlikovati registrovane od neregistrovanih poljoprivrednih gazdinstava, tako da će svi biti obuhvaćeni u kategoriju za dodjelu pomoći.\n"Na području Doboja, zaključno sa decembrom 2013. godine, registrovano je oko 2.800 poljoprivrednih gazdinstava od kojih se, u skladu sa novim zakonskim rješenjima, do sada preregistrovalo oko 400", naveo je Paravac.\nViše iz ove kategorije « DOBOJ: Pozovite besplatno čišćenje DOBOJ: Potpisani ugovori o izgradnji novih stambenih jedinica (VIDEO) »


U "Novoteksu" punom parom šiju HTZ opremu | Trebinje Live\nU "Novoteksu" punom parom šiju HTZ opremu\nAutor:Vesna Duka/Nezaviosne novine Foto:Ilustracija\nDio radnica trebinjskog "Novoteksa", koji je u stečaju već dva mjeseca, šiju punom parom za firmu "Trenteks" iz opštine Doboj Jug, za koju je iz trebinjskih pogona izvezeno za njemačko tržište oko 26.000 komada HTZ opreme.\nPrema riječima direktora trebinjske radne jedinice "Trenteksa" Aleksandra Kojevića, zakupljene su tri proizvodne linije, koje s krojnicom u ovoj fazi zapošljavaju 110 radnica, ali su razvojni planovi poslodavca mnogo veći.\n"Prema dogovoru koji smo s poslodavcem postigli krajem juna, kada smo se, nakon izvjesnog zastoja, ponovo vratili starom poslodavcu Šućku Jakupoviću iz Doboj Juga, planirano je da od septembra budu uposlene još dvije linije pogona, sa novih šezdesetak radnih mjesta, ali sve to zavisi od sjednice Skupštine povjerilaca, koja će biti održana uskoro", objašnjava Kojović.\nOn dodaje da je dnevna proizvodnja od oko 600 komada zaštitne radne opreme sasvim zadovoljavajuća i po broju urađenih radnih jedinica i po kvalitetu šivenja, te da posao nije komplikovan i ne predstavlja veliki problem iskusnim radnicama "Novoteksa", naviknutim na precizne operacije u šivenju visoke mode, koju su ranije radile. "Radnice uredno obavljaju svoj posao, za šta redovno dobijaju plate, a narudžbi, na svu sreću, ima dovoljno, jer se, kao i ranije, šije zaštitna radna oprema koju 'Trenteks' plasira na tržište cijele Evropske unije", dodaje Kojović.


Vesti online / Vesti / Svet / Šojgu: Ruska armija ima najmodernije naoružanje, kao nijedna druga vojska sveta\nŠojgu: Ruska armija ima najmodernije naoružanje, kao nijedna druga vojska sveta\nVojska Ruske Federacije je tokom 2018. godine izašla na najviši nivo u svetu kada je reč o opremljenosti najmodernijim tipovima oružja, nijedna zemlja nema takvo naoružanje u svom arsenalu, izjavio je ministar odbrane te zemlje Sergej Šojgu.\n- Vojska je dobila preko 1.500 novih tipova oružja i više od 80.000 primeraka vojne tehnike. To je ogromna cifra. Trenutno je modernizovano 61,5 odsto od ukupnog arsenala. Takav nivo modernizacije ne može se naći ni u jednoj vojsci sveta - rekao je Šojgu.\nPrema njegovoj oceni, zadatak koji je postavljen prilikom puštanja u rad državnog programa za modernizaciju ruskih oružanih snaga u periodu od 2010. do 2020. se realizuje u dogovorenim okvirima.\nŠojgu je takođe rekao i da ruska vojska svu svoju opremu i municiju prebacuje u skladišta koja su izgrađena u skladu sa najvišim standardima, a tokom naredne godine taj proces će biti kompletiran.\n* Šojgu: Držimo vojne aktivnosti NATO "na oku"\n* Amerikanci poručili Rusima: Od ovih raketa nema odbrane (VIDEO)\n* Putin u panici zbog Trampa\nSVET Japanski mediji: Rusko hiperzvučno oružje snažan signal za SAD i Japan


Socijalno preduzeće iz Vijetnama: BANGS Shoes – Koalicija za razvoj solidarne ekonomije\nVesti / 11.06.2021 11.06.2021\nKao što i samo ime govori, glavni proizvod ovog socijalnog preduzeća je obuća. Za razliku od drugih kompanija koje outsource-uju proizvodnju, BANGS Shoes proizvodi sopstvenu liniju monohromatske obuće, koja se, kroz jedan potpuno etički proizvodni proces, proizvodi od izdržljivih i dugotrajnih veganskih materijala u porodičnoj fabrici u Vijetnamu koja traje već tri generacije. Radnici u ovoj maloj fabrici imaju platu za život (living wage) i sve ostale fer radne uslove koji su neophodni za dostojanstven život.\nU partnerstvu sa neprofitnim sektorom, ovo socijalno preduzeće podržava preduzetnike širom sveta tako što im daju kredit preko organizacije Kiva. Nakon otplate zajma, novac se ne vraća u BANGS Shoes već se, umesto toga, reinvestira za podršku drugom preduzetniku, stvarajući gotovo beskrajan ciklus stvaranja impakta. BANGS Shoes ulaže 20% svoje neto dobiti za finansiranje ovih kredita.\nSlogan kompanije glasi „Vaša avantura pomaže drugima da pronađu svoju“, a izraz „BANGS“ na mandarinskom znači „pomoć“. U skladu sa njihovim imenom i sloganom, ovo preduzeće je do sada investiralo u 4.000 preduzetnika u 73 zemlje širom sveta.\nViše o njima možete saznati na njihovom sajtu – https://www.bangsshoes.com/


Zvizdić: Pobijedit će evropski put BiH, a ne podjele - mojusk.ba\nPredsjedavajući Vijeća ministara BiH Denis Zvizdić izjavio je za Slobodnu Evropu, nakon susreta prvog dana posjete Briselu, da će pobijediti evropski put BiH, a ne podjele unutar nje, te da bi građani trebali izlaziti na referendume koji se tiču njihovog boljeg ekonomskog i socijalnog statusa.\nNakon susreta sa visokom predstavnicom EU Federicom Mogherini i evropskim komesarom za proširenje Johanesom Hahnom prvog dana dvodnevne posjete Zvizdić je ocijenio da su utisci su izuzetno pozitivni, jer je iz Bosne i Hercegovine donio dobre vijesti, činjenicu da je Bosna i Hercegovina realizirala sva tri uvjeta iz naše evropske agende.\n– Riječ je o jednoj poruci koja, bez obzira na aktuelnu političku situaciju u Bosni i Hercegovini, dolazi iz ove zemlje, koja je zadržala evropski put kao svoj najvažniji vanjsko-politički prioritet – kazao je on.\n– Radimo na realizaciji tih prioriteta i do kraja mandata ćemo ostati posvećeni tim prioritetima, jer su ta pitanja važna za Bosnu i Hercegovinu, a ne pitanja koja se postavljaju kroz razne referendumske i druge aktivnosti. Prava pitanja za građane Bosne i Hercegovine trebaju da budu: “Da li želite evropski put, da li želite nove investicije, da li želite sigurnost za svoju djecu, bolje obrazovanje, zdravstvenu zaštitu, nova radna mjesta”, a ne referendumska pitanja koja vode podizanju nacionalnih i drugih tenzija – rekao je Zvizdić.\nMisli da su proevropske i probosanskohercegovačke snage mnogo jače od onih “koje bi nas svojom retrogradnom politikom vratili u situaciju obnovljenih nacionalnih ili bilo kojih drugih tenzija”.\n– Građani Bosne i Hercegovine su svjesni evropske perspektive Bosne i Hercegovine, tako da takve ideje neće više naići na plodno tlo. Ne mislim da je iko spreman da evropski put i ekonomski razvoj, slobodu koju u ovom trenutku svi uživamo, teritorijalni integritet i suverenitet dovodi u pitanje. Sigurno će pobijediti evropska perspektiva Bosne i Hercegovine – rekao je predsjedavajući Zvizdić za Slobodnu Evropu.


Regionalni centar za razvoj preduzetništva Timok Zaječar - Nachrichten über Unternehmen\nRegionalni centar za razvoj preduzetništva Timok Zaječar - privredno društvo obrisano iz registra\nRegionalni centar u Zaječaru osnovan je 22.07.2002. godine kao deo nacionalne mreže regionalnih agencija za razvoj MSP u Srbiji koju finansira EU preko Evropske agencije za rekonstrukciju EAR. Regionalne agencije su deo široke akcije EU osmišljene za razvoj MSP u Srbiji.\nRegionalni centar za razvoj malih i srednjih preduzeća je nastao iz partnerstva privatnog i javnog sektora: republičkih i lokalnih vlasti, regionalnih privrednih komora, lokalnih udruženja preduzetnika, bankara, nevladinih organizacija, univerziteta itd.\nRegionalni centar treba da postane ključni faktor razvoja i promovisanja MSP u regionima. Osim toga, Regionalni centar pruža MSP i preduzetnicima niz osnovnih usluga: informacije, savete, stručno obučavanje i pomoć u oblastima vezanim za biznis.


STEVANDIĆ RIGA VATRU NA MEKTIĆA: 'Ministar u tehničkom mandatu koristi ubistvo Krunića kao novi model sukoba vlasti i…' | Slobodna Bosna\nPredsjednik Ujedinjene Srpske Nenad Stevandić izjavio je sinoć da je formiranje Savjeta ministara Bosne i Hercegovine još neizvjesno, jer ljudi iz "starog saziva koriste svaku priliku da zloupotrijebe sve situacije, pa i tragičan događaj ubistva Slaviše Krunića".\n"Taj događaj je ministar bezbjednosti u Savjetu ministara u tehničkom mandatu (Dragan Mektić) pokušao da iskoristi kao novi model sukoba vlasti i opozicije", rekao je Stevandić.\nOn je dodao da su se Mektićevi navodi - da je jučerašnje ubistvo Krunića sa "potpisom vlasti", pokazali kao neistina i skretanje pažnje jer je policija u roku od 15 sati otkrila ubice.\nStevandić je novinarima rekao da ova stranka u Banjaluci na svakom koraku funkcioniše na najbolji način, navodeći kao primjer da je na području grada formirano više od 200 mjesnih odbora.\n"Ujedinjena Srpska može biti primjer i vodilja za sve ljude u Republici Srpskoj koji hoće da se bave politikom. Sa puno ponosa i organizovani dočekujemo sve naredne izazove i nadamo se jačanju Srpske, boljoj ekonomskoj politici, te povratku mladih i obezbjeđivanju uslova da mladi ostaju na ovim prostorima", kazao je Stevandić, a prenosi Srna.


Kragujevac -- G17 plus u Kragujevcu organizovao deljenje letaka u kojima se borba protiv korupcije ističe kao glavni cilj stranke. Kandidat za narodnog poslanika G17 plus iz Kragujevca Bratislav Uraković izjavio je da se ta stranka do sada dokazala u borbi protiv korupcije, a da to najbolje ...\nLeskovac, Šabac -- Potpredsednica G17 plus Ivana Dulić-Marković rekla da će se birači pri glasanju rukovoditi postignutim rezultatima te stranke. "Mi ćemo sigurno, kao i u Leskovcu, imati više od 10 posto, jer verujem da će građani da biraju i da glasaju o rezultatima, a svi koji se trenutno ...\nZaječar, Novi Sad -- Predsednik G17 plus Mlađan Dinkić izjavio je u Zaječaru da bi u 2007. godini trebalo poboljšati uslove u zdravstvu. On kaže da bi trebalo zaposliti još oko 300 lekara i 700 medicinskih tehničara, saopštila je ta stranka.\nGolubac, Donji Milanovac, Inđija -- Lider G17 plus Mlađan Dinkić kaže da će ta stranka u narednoj vladi posebnu pažnju posvetiti ravnomerenom regionalnom razvoju. On kao razlog navodi da su stabilizacijom dinara i reformom bankarskog i poreskog sistema stvoreni uslovi za to.\nG17 o liderstvu i poljoprivredi\nBeograd -- Lider G17 plus Mlađan Dinkić kaže da su u Srbiji promene spore jer nema dovoljno lidera. Dinkić je u okviru predizbornih aktivnosti učestvovao na jednodnevnoj međunarodnoj konferenciji o liderstvu mladih u organizaciji studentske organizacije AISEC Srbija.\nMladi glasaju za demokrate i G17 plus\nIstraživanje je rađeno od 11. do 16. novembra na uzorku od 1.200 ispitanika iz cele Srbije bez Kosova. Među glasačima uzrasta od 18 do 29 godina najpopularnija je DS sa 31 odsto podrške. Demokrate imaju najveću podršku i glasača dobi od 30 do 39 godina (33 odsto), ispred radikala sa 26 odsto i G17 ...\nG17 u Vojvodini\nSenta -- Lider G17 plus Mlađan Dinkić očekuje da za pet godina u Vojvodini bude otvoreno 100.000 novih radnih mesta. On je izjavio da je Duvanska industrija Senta primer kako strani vlasnik povećava zaposlenost i dodao da će zahvaljujući takvoj politici u narednih pet godina biti otvorena nova ...


Kroz prethodne nastavke, izlistali smo sve načine kako da pomognete detetu da zavoli sportsku gimnastiku, odnosno, bilo koji sport i da se uključi na redovne treninge.\nJedan bitan faktor jeste upoznavanje novih drugara i građenje prijateljskih veza, koje neretko potraju celoga života. Nijedno dete ne želi da bude samo i da ima samo iluziju da ima puno prijatelja, a to su zapravo samo virtuelni drugari iz svega Instagrama ili Fejsbuka, Snepčeta i drugih aplikacija.\nPotpuno je drugi osećaj kada sa nekim komunicirate uživo, a ne preko tastarure ili ekrana, kada osetite energiju, smejete se, viđate svakoga dana... Ovo bi trebalo da oseti i vaše dete i tek kada se uključi na treninge, shvatiće koliko je to lepše i inspirativnije, koliko se bolje oseća u odnosu na sobu u kojoj je samo i ispred sebe ima samo neki uređaj koji ga povezuje sa ostatkom sveta.\nSve što treba da učinite jeste da okrenete broj telefona našeg gimnastičkog kluba i da zakažete probni trening. Ovo je besplatan termin, tako da služi samo da se dete upozna sa vršnjacima i trenerom i da se dodatno motiviše za buduće redovne dolaske.


Promocija programa "Mladi su zakon" u Sremskoj Mitrovici - Ozon Media\nU prostorijama Gradske uprave za kulturu, sport i omladinu grada Sremske Mitrovice danas, sreda 22. jun, sa početkom u 17 časova, biće održana promocija ovogodišnjeg konkursa\nza finansiranje omladinskih projekata „Mladi su zakon“, kao i volonterskih kampova koje sprovode Mladi istraživači Srbije.\nPromocija je namenjena aktivistima i aktivistkinjama udruženja i neformalnih grupa mladih i pojedincima sa teritorije Sremskog okruga, koji imaju mogućnost refunacije putnih troškova u visini povratne autobuske ili vozne karte.\nSvi zainteresovani imaće prilike da čuju više informacija o programu, smernicama za pisanje predloga projekata i neophodnoj konkursnoj dokumentaciji za učešće na „Konkursu za finansiranje omladinskih volontereskih projekata u cilju podsticanja aktivizma i volontiranja mladih“.\nKonkurs je otvoren do 10. jula, a više informacija može se pronaći ovde.\nTakođe, na promociji će biti predstavljene i mogućnosti učešća na volonterskim kampovima širom Srbije, koje sprovode Mladi istraživači Srbije, navodi se u pozivu.\nKonkursa za finansiranje omladinskih projekata i volonterski kampovi realizuju se u okviru programa „Mladi su zakon“ koje finansira Ministarstvo omladine i sporta Republike Srbije.\nSomborski edukativni centar, kao resurs centar, konkurs sprovodi u Zapadnobačkom, Južnobačkom i Sremskom okrugu, u saradnji sa Kancelarijom za mlade grada Sremske Mitrovice, Novosadskim humanitarnim centrom i Bečejskim udruženjem mladih.


Humanitarni bazar ''Za Laninu životnu bitku'' u petak i u Lajkovcu - GEM info\nHumanitarni bazar “Za Laninu životnu bitku“ u petak i u Lajkovcu\n25. avgusta 2020. 25. avgusta 2020. Marija Dragutinović 0 Comments ''Za Laninu životnu bitku'', Lajkovac, Lana Jovanović\nHumanitarni bazar ‘’Za Laninu životnu bitku’’ biće održan u petak 28. avgusta u Lajkovcu. Ovu humanu inicijativu podržali su brojni sponzori ali i građani koji će uzeti učešće u prodaji. Organizatori pozivaju sve posetioce da pošalju SMS poruku sa sadržajem 808 na 30 30.\nHumanitarni bazar pod nazivom „Za Laninu životnu bitku“ biće održan u petak 28. avgusta u Lajkovcu. Sva prikupljena sredstva namenjena su za lečenje Lane Jovanović. Na štandovima ce biti moguća kupovina: suvenira, igračaka, knjiga, garderobe, cvetnih aranažmana, degustacija hrane, pripremljena je i nagradna igra.\nKutije za humanitarnu pomoć Lani Jovanović postavljene su na preko 20 mesta u Lajkovcu. Veliko interesovanje vlada i za učešće na prodajnom bazaru.\nLana boluje od spinalna misićne atrofije. Bolesti koja napada mišiće i zbog koje se brzo gube osnovne životne funkcije. Lana je rođena 3. novembra 2019. godine, važno je istaći da je učinkovitost leka 100%, ukoliko se primi do prve godine života.\nU humanitarnim akcijama do sada je prikupljeno oko 700 hiljada evra, a potrebno je da se ukupno prikupi 2,4 milion dolara. Svi građani koji nisu u mogućnosti da učestvuju u humanitarnom bazaru, mogu pomoći tako što će poslati sms poruku sa tekstom 808 na broj 30 30.\nShare the post "Humanitarni bazar “Za Laninu životnu bitku“ u petak i u Lajkovcu"\n← Birčević vaga ponude do sredine septembra\nPlemenita ideja na društvenim mrežama →


Kamberi sa ekspertima EU: Integracije su ključni problem - Bujanovačke\nPočetna NASLOVNA Kamberi sa ekspertima EU: Integracije su ključni problem\nKamberi sa ekspertima EU: Integracije su ključni problem\nBujanovačke27. feb 2017.NASLOVNA, POLITIKA0\nBUJANOVAC, 27. februar 2017. (izvor Vranjske info)- Šaip Kamberi, predsednik opštine Bujanovac, jedini je Albanac sa kojim su razgovarali eksperti Evropske unije koji nadgledaju situaciju u Srbiji u vezi sa Poglavljem 23 – piše portal Vranjske info.\nPotpredsednik Partije za demokratsko delovanje (PDD) kaže da je poziv dobio od Ekspertske grupe koja nadgleda ispunjavanje kriterijuma Srbije na njenom putu ka EU.\nDodaje da je u dvočasovnom razgovoru članove grupe upoznao sa načelnim položajem Albanaca u Srbiji, problemima u obrazovanju, ostvarivanju kolektivnih prava, integraciju Albanaca u institucije sistema i drugim pitanjima koja su zagarantovana domaćim zakonodavstvom i konvencijama Evropske unije i Saveta Evrope.\n-Rekao sam im da je za Albance u Srbiji najvažnije pitanje adekvatna participacija u javnim službama i državnim organima, jer je to pitanje zagarantovano i okvirnom Konvencijom o zaštitu prava i sloboda nacionalnih manjina“, ističe Kamberi.\nKaže da je ovo pitanje pred evropske eksperte stavio u prvi plan, jer je u Srbiji stvorena praksa da se odugovlači sa primenom standarda i pozitivnih rešenja u ovoj oblasti.\n-Naravno da sam iskoristio ovu priliku da podsetim naš Plan od sedam tačaka koji je Vlada Republike Srbije usvojila još 4. juna 2013. godine, a po kome do sada bukvalno nije ništa urađeno“, podseća Kamberi.\nNa pitanje novinara kako su na te stavove reagovali članovi rupe, Kamberi podseća da to nisu političari, već eksperti, dakle ljudi koji ništa ne pitaju, koji ne komentarišu, već samo beleže zapažanja, a potom svoje stavove prosleđuju telima EU.\nPodsetimo da je Pregovaračko oglavlje 23 – pravosuđe i osnovna prava otvoreno 18. jula prošle godine u Briselu na Trećoj međuvladinoj konferenciji EU i Srbije.\nPrevious PostPlate funkcionera u Pčinjskom okrugu: Arsić, Musliju i Kamberi u TOP 10 Next PostSC „Mladost“: Sanacija parketa ovog vekinda


Povodi - datum: 2021-03-19 IZ SNP-A TRAŽE REAKCIJU NADLEŽNIH INSTITUCIJA\nKenan Hrapović Utvrditi da li je Hrapović kršio zakon .\nSocijalistička narodna partija Crne Gore poziva nadležne institucije da utvrde da li je bivši ministar zdravlja Kenan Hrapović pojedinim nevladinim organizacijama dodijelio više sredstava nego što je trebalo za projekte za borbu protiv side, tuberkoloze i malarije, u odnosu na sredstva koja su mogle dobiti shodno odredbama Zakona o nevladinim organizacijama. Hrapović, na drugoj strani, ističe da su sredstva za projekte dijeljena po zakonu i da su to presudama, po tužbi jedne NVO, potvrdili Upravni i Vrhovni sud.\nIz SNP-a su ukazali da je potrebno što prije razmotriti spornu dodjelu sredstava nevladinim organizacijama. Napominju i da je komisija koju je formirala ministarka zdravlja Jelena Borovinić Bojović utvrdila da su pojedine NVO od bivše administracije Ministarstva zdravlja dobile i do 100.000 eura više nego što je trebalo, kao i da im je Hrapović nezakonito dodijelio više stotina hiljada eura dobijenih od Global Fonda i upravo on je, a ne Komisija za raspodjelu, zaključivao te ugovore.\nIz SNP-a navode da je Upravni sud ranije utvrdio da je Hrapović lično, kroz šest raspodjela, kao nenadležni organ podijelio nevladinim organizacijama 910.025 od ukupno 1.055.000 eura iz tog projekta.\n– Ovakav javašluk nije novina u djelovanju bivšeg ministra zdravlja, čija je porodica poznata po ekstravagantnom načinu života, dok većina građana Crne Gore jedva sastavlja kraj s krajem – navode u saopštenju iz SNP-a.


SARADNJA Delegacija centralnog okruga Moskve u poseti Savskom vencu\n- Posetićemo Centar za upravljanje moskovskim metroom i gradskom železnicom. Posebno se radujem obilasku Inovativnog centra Skolkovo. Sastaćemo se sa predstavnicima kompanije 'Sinara' koja je zainteresovana za investiranje u Beograd, istakao je Vesić.\nOsim zamenika gradonačelnika, u delegaciji Beograda su pomoćnik gradonačelnika Andreja Mladenović, zamenica predsednika Skupštine grada Andrea Radulović, direktor JKP Beogradski metro i voz Stanko Kantar, gradski sekretar za javni prevoz Jovica Vasiljević, direktor Muzeja grada Beograda Jelena Medaković, savetnik zamenika gradonačelnika Aleksandar Kemiveš i savetnica zamenice predsednika Skupštine Beograda Kristina Lukić.\nVUČIĆ U BRISELU Predsednik Srbije na sastancima sa najvišim zvaničnicima EU


Stranci u Srbiji istorijat - Roberto Karlos igrao za Spartak\nPraksu dovođenja stranih igrača prva je započela Vojvodina koja je još dvadesetih godina prošloga veka imala čak trojicu Čeha u svojim redovima. U posleratnoj Jugoslaviji ova praksa je u periodu od nekoliko decenija naglo utihnula da bi osamdesetih godina ponovo bila nastavljena.\nZbog velikog prijateljstva sa Slavijom iz Praga i međusobne saradnje između ova dva kluba, dvadesetih godina prošloga veka za Vojvodinu su nastupali Česi. Čapek, Petrovicki i Mahek. U tadašnjoj ligi u redovima BSK Beograda mogli su naći jedan Francuz (doduše srpskog porekla) i dva Mađara koji su u to vreme u svetu fudbala imali status poput danas Brazilaca.\nPosle drugog svetskog rata praksa dovođenja stranih igrača utihnula je neko vreme, da bi krajem šezdesetih godina fudbalska javnost u tadašnjoj Jugoslaviji bila iznenađena kada je za Fk Bor potpisao defanzivac AEK-a Apostolidis.\nPrvi tamnoputi fudbaler koji je zaigrao na ovim prostorima bio je Anselm Delika koji je početkom osamdesetih godina potpisao za Vojvodinu. Straiji Novosađani se i dan danas sećaju legendarnog "Žike Delike" koji je za Vojvodinu nastupao pune tri sezone.\nNekoliko godina kasnije Partizan je doveo u svoje redove prve igrače sa azijskog kontinetna na ove prostore. Reč je o dvojici Kineza Điji i Liji o koji su veoma brzo postali glavna tema slogana navijača Partizana.\nPočetkom devedesetih godina subotički Spartak je prvi na ove prostore doveo Brazilce. Od trojce brazilskih fudbalera koji su u to vreme pojačali redove Spartaka jedan je bio imenjak i prezimenjak kasnije čuvenog Roberta Karlosa. Rat i sankcije nakratko su zatvorili vrata stranim fudbalerima, mada je bilo sporadičnih slučajeva da po koji igrač iz okolinih zemlja potpiše za neki klub, ali se praksa dovođenja igrača u znatno intenzivnijom meri vratila sredinom devedesetih godina i traje do danas.\nTrenutno se ne zna tačan broj stranih fudbalera koji nastupaju u Srbiji ali je činjenica da ih danas u srpskom fudbalu ima više nego ikad. Tako imamo primere da vidimo tamnopute igrače koji nastupaju za seoske klubove ili Brazilce u redovima timova sa periferije Beograda. Pre dve godine u Srbiji su registrovana čak i dva igrača iz Severne Koreje zemlje koja je kroz istoriju izvela najmanje fudbalera.


Ma koliko suludo da zvuči, ima tu i nekih korisnih činjenica koje unapređuju život svake žene\nOsećanje besa, razočarenja i izdaje prve su faze proslaska svake žene nakon saznanja da joj je suprug neveran i da slobodno vreme posvećuje nekoj drugoj ženi. Ipak, naučnici sa jednog britanskog univerziteta došli su do potpuno neverovatnih podataka nakon opsežnog istraživanja i ispitivanja žena.\nUopšteno, žene postaju psihološki jače na svim područjima i lakše donose odluke koje su dobre za njih...\nNaime, istraživači su tragali za odgovorom kakve dugoročne posledice neverstvo ostavlja na prevarenu i ostavljenu ženu. Nakon ankete sprovedene na 5.705 ispitanika iz 96 zemalja, ustanovili su da su dugoročne posledice zapravo - pozitivne.\nNakon početnog perioda tuge i osećaja izdaje, žena iz ovog iskustva izlazi sa većom ljubavnom inteligencijom koja joj omogućuje da kod budućih partnera odmah prepozna negativne vrednosti. Dugoročno gledano, prevarena žena pobeđuje, zaključio je autor istraživanja Kreg Moris.\nNakon nevere većina žena postaje sigurnija u sebe, zna što traži, brže prekidaju odnos koji ih ne zadovoljava, odmah prepoznaju potencijalnog preljubnika. Uopšteno, žene postaju psihološki jače na svim područjima i lakše donose odluke koje su dobre za njih.\nkako ojačati partnerski vezu\njednom preljubnik uvek preljubnik\nkako izbeći preljubu\nko lakše prašta preljubu\nko priznaje preljubu


Ova saobraćajnica u dužini od 200 metara nije sanirana nekoliko decenija, a kako sami stanari kažu, radovi koji su upravo privedeni kraju biće im od izuzetnog značaja.\nOvo je još jedna od ulica u čukaričkim naseljima koja se rekonstruiše sredstvima iz kapitalnog budžeta opštine. Trenutno se izvode radovi u naselju Sremčica u Ulici Mojsija Žarkovića, i reč je o izgradnji potpuno nove saobraćajnice, a na predlog žitelja naselja koji nisu imali prilaz do kuća.\nVAKCINU PRIMILO VIŠE OD 58 ODSTO GRAĐANA: Uskoro punktovi u tržnim centrima "Ušće" i "Galerija"\n28. 09. 2021. u 15:30\nNakon završenih radova u Mojsija Žarkovića, počeće uređenje Ulice Isaije Srbina, takođe u naselju Sremčica.\nasfaltiranje GO Čukarica umka obnova ulica Beograd vesti\n22:50 ANDRIJA MILOŠEVIĆ PONOVO ODUŠEVIO REGION: Aleksandrina reakcija na novi vic o hodočašću je pravi hit (VIDEO)


Radnički Kon Tiki u Regionalnoj ligi - KRAGUJEVAČKI SPORT\nRadnički Kon Tiki u Regionalnoj ligi\nVaterpolisti Radničkog igraće u Regionalnoj ligi koja počinje u oktobru, potvrdio je sportski direktor kluba Jugoslav Vasović.\nIdeja o formiranju jedinstvene regionalne lige u vaterpolu „tinjala“ je već pola godine. Najveći problem pokretačima ovog takmičenja bio je sistem takmičenja. Na kraju je dogovoreno da liga broji 16 ekipa iz 4 zemlje (Srbija, Crna Gora, Hrvatska i Slovenija), koje će biti podeljene u dve grupe od po osam timova u prvoj fazi takmičenja. Prve četiri ekipe iz svake grupe igrale bi neku vrstu plej-ofa ili završnog turnira, dok bi se poslednje četiri ekipe iz svake grupe borile za opstanak.\nUčešće u Regionalnoj ligi su pored Radničkog potvdili još i Partizan, Crvena zvezda i Vojovodina iz Srbije, Primorje, Mladost, Jug, Mornar, POŠK, Jadran Split, Medveščak i Šibenik iz Hrvatske, Jadran Herceg Novi, Budva i Primorac iz Crne Gore, dok ime jedinog slovenačkog predstavnika još uvek nije poznato.\nInače, nakon završetka Regionalne lige, klubovi će nastaviti učešće u šampionatima svojih zemalja. Regionalna liga u prvoj sezoni neće omogućiti klubovima plasman u Ligu šampiona, pa će ekipe učešće na evro-sceni morati da izbore kroz plasman u domaćim ligama.\nViše informacija u vezi samog takmičenja i sponzora biće poznato nakon sednice Upravnog odbora lige.


Sve do 30. januara mladi se za ovu novčanu pomoć mogu prijaviti na portalu Uprave za trezor, na adresi idp.trezor.gov.rs, a interesovanje je prvog dana bilo ogromno.\nKako je istakao ministar finansija Siniša Mali, za prvih 18 sati prijavilo se više od 500.000 mladih, što je, kako je ukazao, važan podatak za Srbiju.\n- To pokazuje da smo pogodili pravo u metu kad smo izašli sa ovim predlogom da pomognemo sve mlade od navršenih 16 do navršenih 29 godina - rekao je ministar Mali. - Ova mera pokazuje snagu naše države, kao i to da držimo obećanja. To je i dokaz da država može da pomogne kada je kriza u svetu.\nMinistar je podsetio da su, kada je počela pandemija virusa korona, svi punoletni građani dobili po 100 evra, nakon čega je bila akcija 30+30+20 evra, zatim pomoć penzionerima, nezaposlenima, građanima na KiM, onima koji su dobili vakcinu do maja, medicinarima...\nMali je ranije najavio da će mladima novčana pomoć od 100 evra biti isplaćena 1, 2, i 3. februara, kao i da je mogu podići u banci sa ličnom kartom.\nKako su ponovili u Ministarstvu finansija, u cilju kontinuirane podrške stanovništvu usled pandemije kovida 19, Vlada Srbije je omogućila svim državljanima Srbije od navršenih 16 do 29 godina, koji imaju prebivalište na teritoriji Srbije i važeću ličnu kartu, da u februaru dobiju jednokratnu novčanu pomoć u iznosu od 100 evra, odnosno 11.758,56 dinara.\n- Pomoć se isplaćuje na osnovu Zakona o privremenom registru državljana Srbije starosti od 16 do 29 godina. To znači da svi državljani Srbije koji su do 13. januara napunili 16 godina imaju pravo na ovu novčanu pomoć, odnosno svi koji do tog datuma nisu napunili 30 godina - kažu u Ministarstvu finansija.- Nakon unošenja ličnih podataka (JMBG, broj lične karte i ime banke) biće zavedena prijava čiji će status moći da se proveri na navedenom portalu.\nU resornom ministarstvu objašnjavaju i da ukoliko državljanin nema račun u banci, potrebno je samo da izabere banku u kojoj će mu automatski biti otvoren namenski račun. Prijavljeni državljanin će, nakon obrade prijave, iznos novčane pomoći moći da podigne sa svog ili namenskog računa.\nODREĐENI BEZ PRIJAVE\nU MINISTARSTVU ističu i da za određene kategorije stanovništva nisu potrebne prijave. Reč je o primaocima novčane socijalne pomoći i osobama u zavodima za izvršenje krivičnih sankcija za koje se novčana pomoć uplaćuje bez podnošenja prijave.\nISPITI, ODEĆA, KNJIGE...\nMALI je istakao da je preko društvene mreže Instagram dobijao komentare mladih na šta će potrošiti 100 evra i da su njihovi odgovori bili različiti:\n- Za plaćanje ispita, kupovinu patika, odeće, obuće, nabavku knjiga...\nSKUPŠTINA POTVRDILA PREDLOG VLADE SRBIJE: Mladima od 16 do 29 godina po sto evra\n100 evra prijava za 100 evra kako se prijaviti za 100 evra Link za prijavu za 100 evra prijava za 100 evra za mlade 100 evra za mlade


Zajednički stav - što pre formirati vlast: Lagumdžija i Dodik juče u Banjaluci\nIz tog razloga susretu je prisustvovao i hrvatski član Predsedništva i potpredsednik SDP BiH Željko Komšić. Dodik je nakon susreta izjavio da je SDP nezaobilazan faktor u formiranju vlasti na državnom nivou, potvrđujući da su obe stranke saglasne da se vlast na nivou BiH mora što pre formirati.\n„Na narednom sastanku pokušaćemo da vidimo kakvi su mogući zajednički odgovori vezano za ustavne promene, imovinu, Brčko Distrikt, popis stanovništva i druga otvorena pitanja kako bi se omogućilo relaksirano formiranje organa vlasti. Odgovori na ta programska pitanja očigledno će biti osnova eventualne saglasnosti oko formiranja i Saveta ministara BiH“, rekao je Dodik, podsećajući da će SNSD u pregovorima nastupati u skladu sa političkom platformom koju je dogovorio sa SDS.\nDvojica lidera potvrdila su da juče nisu ni pokušali da razgovaraju o mandataru za sastav Saveta ministara BiH. Lagumdžija je rekao da se njegovi i politički stavovi Dodika u velikoj meri razilaze, ali i da postoji mnogo toga oko čega se mogu dogovoriti. Svesni su, kaže, da država ima dosta ekonomskih i socijalnih problema i da moraju pronaći rešenja.\n„SNSD i SDP su dve nezaobilazne političke činjenice ako se u ovoj zemlji želi učiniti napredak. Pokušaćemo da nađemo put da ova zemlja bude bolja u idućoj godini nego što je sada“, rekao je Lagumdžija. On je naglasio da će pokušati da „tragaju za rešenjima“ na kojima će raditi naredne četiri godine, a ne za onima koje će obezbediti nekome funkcije. Lagumdžija je potvrdio da obe stranke imaju kandidate za rukovodstvo Predstavničkog doma, koji bi trebalo da se konstituiše 30. novembra, ali da o raspodeli moraju još razgovarati i sa ostalim političkim strankama. Dodik i Lagumdžija juče nisu mogli da preciziraju ko će činiti parlamentarnu većinu i kada će biti formiran Savet ministara BiH. „Prvo treba videti na kom projektu će se praviti Savet ministara BiH i to ne samo Savet, već ukupna vlast u BiH. Mislim da se svaka stranka može zaobići kada je matematika u pitanju. Ono što je sigurno - SDP nije zamena za Stranku za BiH, niti sam ja zamena za Harisa Silajdžića“, naglasio je Lagumdžija.\nLagumdžija se oglasio na Tviteru: Socijaldemokratu iz mene ne mogu izbrisati


Očajna Zvezda izgubila u Zagrebu\nTanjug\t29.04.2015 21:53\nKošarkaši Crvene zvezde poraženi su večeras u Zagrebu od Cedevite sa 72:62 (23:16, 18:17, 27:13, 4:16) u trećem meču finalne serije plej-ofa, čime su propustili prvu priliku da osvoje trofej ABA lige.\nIzabranici Dejana Radonjića pružili su veoma lošu partiju, što je iskoristila Cedevita i smanjila prednost u seriji na 2:1. Crveno-beli će već sutra u zagrebačkom Domu sportova imati novu priliku da uzmu šampionski prsten i u Beograd se vrate sa peharom regionalnog takmičenja.\nRadonjić ni na večerašnjem meču nije mogao da računa na povređenog Maika Cirbesa, a njegov izostanak se osetio u reketu protiv iskusnih centara hrvatskog tima Stanka Baraća i Mira Bilana.\nKošarkaši Zvezde su samo prvih osam minuta koliko-toliko parirali Cedeviti, koja je posle toga stekla prednost i konstantno je povećavala, čak i do 20 poena.\nDosta bolju odbranu beogradski tim odigrao je u poslednjoj deonici, zbog čega je uspeo da izbegne ubedljiv poraz. Zvezda je tokom većeg dela meča imala velikih problema u organizaciji napada, a kada se tome doda je pogodila samo dva šuta za tri poena, četvrti meč u seriji je bio neminovan.\nNajbolji pojedinac susreta bio je Barać sa 15 poena i pet skokova, jedan manje dao je Marko Tomas, dok je Luka Babić imao 12.\nKod Zvezde istakao se Boban Marjanović sa 16 poena i šest skokova, a dvocifren je još bio samo Nikola Kalinić sa 10.\nČetvrti meč finalne serije plej-ofa ABA lige između Cedevite i Crvene zvezde igra se sutra od 20.30.\nRadonjić: Zadovoljan sam što se niko nije povredio\nTrener košarkaša Crvene zvezde Dejan Radonjić rekao je da je posle poraza od Cedevite u četvrtoj utakmici finala plej-ofa ABA lige da je najbitnije da se nijedan igrač nije povredio. "Rezultat u seriji je 2:1 i još smo u prednosti. Cedevita je od starta ušla sa idejom da ostvari prednost, koju je čuvala dugo, ali smo se borili do kraja i uspeli da je smanjimo. Zadovoljan sam da se niko nije povredio, a bilo je evidentno da igramo samo sa jednim centrom. Odbrana Cedevite bila je veoma dobra", rekao je Radonjić na konferenciji za medije posle utakmice.\nOn je istakao da crveno-beli u četvrtom meču moraju da odigraju dosta mirnije. Radonjić nije bio zadovoljan kako su košarkaši Cedevite čuvali centra Bobana Marjanovića, rekavši da je su ga u nekoliko navrata na nedozvoljen nacin zaustavljali. "Želim da budem dosledan jer nikada ne komentarišem suđenje. Reagovao sam i kažnjen sam tehničkom greškom. Nadam se da ćemo imati odnos kao što je Cedevita imala u Beogradu", zaključio je crnogorski strateg.\nTrener Cedevite Jasmin Repeša poručio da je igra iz prve tri četvrtine model kako njegov tim bi trebalo da igra. "Odigrali smo odlično tri deonice i to je način kako da igramo ubudiće. Skok je bio puno bolji, ali kolektivna odbrana na Marjanoviću. Zasluženo smo dobili priliku da igramo novi duel, ali oramo što pre da zaboravimo pobedu. Onaj ko sutra bude imao više energije slaviće", rekao je Repreša.\nOn je istakao da je kluč pobede leži u mnogo agresivnijom i čvršćoj nego iz mečeva u Beogradu. "Zvezda je evroligaš i drugačije ne možemo do pobede. Ukoliko ne stojite na terenu kako je potrebno. Imali smo domaćinsku atmpsferu i nadam se da će tako biti i u sledećem meču. Učinićemo sve da produžimo seriju i ako nam se ukaže prilika i da preokrenemo", zaključio je Repeša.


Istraživanje indeksa nekretnina\nUS-EN Lokacija: United States-English\nPregled evropskog stambenog tržišta\nZadovoljstvo nam je predstaviti vam deveto izdanje istraživanja Indeksa nekretnina: pregled evropskog stambenog tržišta.\nZadnjih 9 godina, Deloitte Indeks nekretnina je postala jedna od najvažnijih i najpopularnijih evropskih publikacija o nekretninama, te kredibilan i poznat izvor informacija na temu razvoja ovog tržišta u Evropi za stručnjake, institucije i širu javnost.\nS ponosom možemo da istaknemo da je ovogodišnji pregled tržišta nekretnina obuhvatio najveći broj država učesnica dosad, te da se Bosna i Hercegovina po prvi put pridružila ovom važnom istraživanju.\nOvogodišnje izdanje publikacije nije moglo zanemariti trenutnu situaciju uzrokovanu pandemijom COVID-19 stoga ćete u Indeksu pronaći više informacija o utjecaju pandemije COVID-19 na ovo tržište, rezultate implementiranih mjera na tržištima zemalja učesnica ovog istraživanja, te koja su očekivanja za budući razvoj.\nNadamo se da ćete pronaći vrijednost u ovom izdanju Indeksa nekretnina i da će vam pružiti kvalitetan uvid i informacije.\npartnerica u reviziji za Adriatic regiju i voditeljica\nDeloitteovog ureda u Bosni i Hercegovini\nIstraživanje indeksa nekretnina: pregled evropskog stambenog tržišta


Gornja granica plate u zavisnosti od visine stručne spreme - Pitanja i odgovori o Norveškoj\nKolike su prosecne plate u kuvarskoj i metalskoj struci (zavarivac majstor )\nMoze li mi neko reci koliko su plate nastavnika jezika u srednjim skolama.\nu vezi priznanja fakulteta od strane nokuta\nda li ima potrebe negde za kuvarom ,pekarom ili pizza majstorom\nDa li su u Norveskoj priznate diplome nasih policijskih skola?\nGornja granica plate u zavisnosti od visine stručne spreme\nZnam da visina početne zavisi od visine stručne spreme, t.j. što je viša stručna sprema to je i početna plata veća.\nInteresuje me da li u Norveškoj postoji gornja granica plate i da li zavisi od stručne spreme ako postoji ili tu ulogu igra samo radno iskustvo odnosno stečeno praktično i teoretsko znanje u određenoj oblasti?\nHvala i pozdrav iz Niša.\npitano Jun 24, 2014 od Miodrag (240 poena)\nUkratko ne postoji ogranicenje, ovako slobodno razmisljajuci mislim da ni u jednoj drzavi na svetu ne postoji gornja granica plate, zasto bi postojala.\nU norveskoj ne postoji zakonom regulisana plata, ni minimalna pa cenim da ni maksimalna. Jedino je medicina globalno regulisana od strane drzave/udruzenja, ali nisam siguran tacno kako se bas definise ko donosi odluke i sl. Ali se mnoge "industrije" organizuju i tako stite svoja prava, kao sto su recimo arhitekte koji se udruzuju i kao udruzenja/sindikati potpisuju ugovore sa biroima i time stite prava svih radnika, i tu je recimo plata (obicno minimalna) regulisana godinama iskustva i skolom i odgovornoscu i sl. Slicno vazi i za elektricare i ostale.\nU teoriji ne moras da budes clan nijednog sindikata i ne moras da imas platu koja prati te sablone (osim u medicini koliko ja znam) nego mozes da pregovaras sa poslodavcem, a ako njemu vredis dovoljno da sa tobom deli 50:50 vi ste onda partneri, zasto bi te iko ogranicavao time koliko mozes da zaradis.\nIli nisam dobro razumeo pitanje :)\nodgovoreno Jun 24, 2014 od dakipro (28,610 poena)\nselektovano Jun 27, 2014 od Miodrag\nDobro si razumeo, izgleda da sam ja taj koji nije lepo razumeo. :)\nNaime, pre par meseci sam postao diplomirani informatičar pa sam shodno tome gledao kako se kreću plate C#, .NET, ASP.NET programera u Norveskoj (u tim tehnologijama planiram da se usavršavam). Koliko sam bio u mogućnosti da razumem, poslodavcu je zakonom ograničena početna/minimalna plata ispod koje on ne sme da ide kada da ponudu za posao kandidatu, a visina iznosa zavisi od visine stručne spreme, odnosno od toga da li kandidat ima Bachelor ili Master zvanje (ove dve diplome su me interesovale pa sam pretragu ograničio samo na njih)?\nKapiram da ću u jednom trenutku svoje profesionalne karijere kao software developer dostignuti neki maksimum plate pa me interesuje da li na taj maksimum može da utiče visina stručne spreme? Ne računam consulting, održavanje seminara i statijaznam, gledam striktno na posao i platu software developera.\nS obzirom na to da sam dobio zvanje diplomirani (odnosno bachelor) i da me od master diplome deli samo par ispita i još jedna godina studija (koju još uvek nisam upisao), takođe me interesuje je da li će master diploma bitno uticati na visinu plate, odnosno da li se dugoročno gledano više isplati da studiram još tu jednu godinu ili da se okrenem aktivnom traženju posla i sticanju praktičnog i teoretskog znanja?\nPlaniram da posle 3 godine radnog iskustva, aktivnog učenja programskih jezika i tehnologija koje su bitne za ovu poziciju kao i učenja norveškog jezika, pokušam da nađem posao preko inetrneta u nekom od većih gradova na jugu Norveške, a zatim preselim suprugu i ćeru i nadam se zauvek pobegnemo iz ovog grotla. :)\nkomentarisano Jun 24, 2014 od Miodrag (240 poena)\nPazi, minimum koji ponude kandidatu ne sprecava poslodavca da ti ponudi manje, samo kandidat onda verovatno ne bi dobio radnu dozvolu. Zakonom ne postoji minimum plate, postoje samo "uopstena nepisana" pravila, pritisak sindikata i sl.\nVisina plate u praksi ne postoji, ako budes dogurao do tog nivoa da firmi vredis tri miliona, moci ces da trazis toliku platu sve i da nemas srednju skolu (u praksi tesko, teoretski moguce)\nSobzirom da imas jos minimum cetiri godine ili kolko vec, mislim da je najbolje da se fokusiras na blize ciljeve i izazove ako me razumes :)\nLako ces posle da isterujes pravdu ili menjas firmu kad/ako doguras do maksimuma plate na toj poziciji...\nkomentarisano Jul 18, 2014 od Dalibor Jovic (350 poena)


Crnogorski oficir zadržan na rimskom aerodromu\nKapetan bojnog broda crnogorske Vojske Ilija Brčić zadržan je na rimskom aerodromu na osnovu naloga za hapšenje hrvatskih vlasti “zbog ratnih zločina protiv civilnog stanovništva”, potvrdilo je Ministarstvo odbrane Crne Gore.\nMinistarstvo odbrane navelo je da je od Ambasade Crne Gore u Italiji obaviješteno da je Brčić, koji je i načelnik Odjeljenja za razvoj u Generalštabu crnogorske Vojske, u nedjelju uveče zadržan na aerodromu u Rimu.\nGeneralštab Vojske Crne Gore odredio je Brčića da, na poziv združene komande NATO-a iz Napulja, kao član delegacije MO, učestvuje na vojnoj vježbi.\nMinistarstvo odbrane i državni organi Crne Gore nisu znali da je za kapetanom bojnog broda crnogorske vojske Ilijom Brčićem Hrvatska izdala nalog za hapšenje, jer takvu informaciju nisu dobili iz te zemlje, kazao je danas ministar odbrane Boro Vučinić.\nOn je istakao da do sada MO nije dobilo odgovor od zemalja u okruženju o eventualnim presudama protiv vojnih lica iz Crne Gore, pa nije raspolagalo podatkom da je neko od aktivnih oficira Vojske Crne Gore počinio neko kažnjivo djelo.\nVrhovni državni tužilac Crne Gore Vesna Medenica kazala je danas da je za zadržavanje crnogorskog oficira Ilije Brčića u Rimu, po nalogu hrvatskog tužilaštva, saznala iz medija.\nMedenica je kazala da je naknadno, u telefonskom razgovoru, od glavnog tužioca Hrvatske Mladena Bajica dobila podatak da je Brčić 1993. godine u Splitu pravosnažno osuđen na 15 godina zatvora za ratni zločin protiv stanovništva.\nSpska lista je izričita da je crnogorska vlast svjesno žrtvovala Brčića, poslavši ga u Italiju.\nZa demokratsku Crnu Goru je sramota da joj rukovodeće ljude hapse čim se zateknu na tlu Evropske Unije, ocijenjeno je danas iz Pokreta za Promjene.\nDemokratska srpska stranka ocijenila je da hapšenje Ilije Brčića predstavlja prvorazredan skandal koji najviše govori o reputaciji Crne Gore, pozivajući crnogorske vlasti da pruže svu, posebno pravnu, pomoć kapetanu bojnog broda.\nDirektor Direkcije za konzularne poslove crnogorskog Ministarstva inostranih poslova Željko Stamatović kazao je da postupak ekstradicije kapetana Ilije Brčića Hrvatskoj neće ići brzo, navodeći da se preduzimaju sve mjere da bi se utvrdila osnovanost naloga za njegovo hapšenje.


Nikšić pisao Incku: Uskratite primanja svim zvaničnicima koji blokiraju rad institucija BiH\nNakon što su predstavnici Republike Srpske najavili da zbog odluke visokog predstavnika u BiH o zabrani negiranja genocida, neće učestvovati u radu na nivou institucija Bosne i Hercegovine, predsjednik SDP-a BiH Nermin Nikšić pisao je Valentinu Incku, tražeći da uskrati primanja svim zvaničnicima koji učestvuju u blokadi državnih institucija.\nOn je pozvao Incka da donese odluku kojom će zvaničnicima u institucijama Bosne i Hercegovine na svim nivoima, koji odluče svjesno i namjerno bojkotovati radne obaveze, biti uskraćeno isplaćivanje plata i doprinosa.\nKako je rekao, oni takvim postupanjem onemogućavaju i sprečavaju funkcionisanje institucija sistema.\nNikšić je od visokog predstavnika zatražio da se ovlaštenja imenovanih rukovodilaca javnih organa i institucija koji budu izbjegavali svoje radne obaveze, prenesu na njihove zamjenike, pomoćnike ili druge neposredne podređene koji će obnašati te poslove.\nIstakao je da ovakvu odluku smatra korisnom jer vjeruje da će doprinijeti brzoj deblokadi rada institucija.\n“Iskustva pokazuju da su spomenutim grupacijama lični interesi i beneficije ipak prioritetni”, saopštili su iz SDP-a.\nTags\t#Nermin Nikšić\t#Valentin Incko\nVakcinacija u Irskoj proširit će se na uzrast od 12 do 15 godina


Rođen je pisac Skender Kulenović - Fondacija Srpski legat\nRođen je pisac Skender Kulenović\n02 sep 2016 MK\nNa današnji dan, 2. septembra 1910. godine u Bosanskom Petrovcu je rođen pisac Skender Kulenović. Osnovnu školu završio je u rodnom mestu, posle čega je išao u gimnaziju u Travniku, da bi zatim studirao pravo u Zagrebu. Pisanjem je počeo da se bavi još tokom gimnazijskih dana, objavivši zbirku soneta, a nastavio je zatim pišući za mnoge listove i časopise. Za vreme Drugog svetskog rata pridružio se partizanima, gde je nastavio da piše i uređuje listove „Bosanski udarnik“, „Glas“ i „Oslobođenje“, a zanimljivo je da je upravo u tom periodu stvorio i svoja najznačajnija dela, kao što su „Stojanka majka Knežopoljka“, „Pisma Jova Stanivuka“ i „Ševa“. Po oslobođenju je bio direktor drame Narodnog pozorišta u Sarajevu, urednik „Pregleda“, „Književnih novina“, „Nove misli“ i „Prosvete“, i jedno vreme dramaturg Narodnog pozorišta u Mostaru. Bio je član SANU i dobitnik velikog broja nagrada i priznanja, poput Oktobarske nagrade Beograda, Sedmojulske nagrade, Partizanske spomenice i drugih. Skender Kulenović umro je 25. januara 1978. godine u Beogradu i sahranjen je u Aleji zaslužnih građana na Novom groblju.\nUmrla je balerina, pedagog, koreograf i baletski kritičar i istoričar Milica Jovanović\nRođen je književnik Risto Ratković


“Nacionalna aviokompanija TO Montenegro mogla bi da krene s radom i prije 1. aprila” – Borba\nDržavni sekretar u Ministarstvu kapitalnih investicija Zoran Radunović saopštio je da bi nova nacionalna aviokompanija ToMontenegro u najboljem slučaju mogla krenuti sa radom i do 1. aprila.\nOna bi u najbližem trebalo da liči na neku lou kost kompaniju sa minimalnim troškovima.\n“Ako naslijedimo sve što posjeduje Montenegro erlajns, rad, iskustvo, znanje, kod šer ugovore, očekujemo da ćemo sve prenijeti na novu kompaniju. Ako to uspijemo, očekujemo da možemo da krenemo i prije 1. aprila. Ako ne dobijemo da naslijedimo sve što posjeduje Montenegro erlajns, stvaranje kompanije će ići teže”, rekao je Radunović.\nOn je rekao da već četvrti mjesec zaposleni iz MA nijesu primili plate.\n“Stvaranjem nove aviokompanije za očekivati je da će određeni broj zaposlenih MA biti upošljen. Oni koji ostanu neupošljeni, imaćemo socijalni program”, zaključuje on.\nDejan Lakić komentariše 2 mjeseca ago\n1aprila, a ne na dan lažova


Riješiti pitanje potpisivanja Ugovora o Transportnoj zajednici - Radio Bet\nRiješiti pitanje potpisivanja Ugovora o Transportnoj zajednici\nUrednik | 20. Jula 2017.\nRepublika Srpska ostaje na putu evropskih integracija uz poštovanje i primjenu mehanizma koordinacije i vidljivost RS-a na tom putu, rekao je predsjednik Republike Srpske Milorad Dodik tokom večerašnjeg razgovara u Banjoj Luci s Henoveva Ruis Kalaverom, direktoricom za Zapadni Balkan pri Generalnoj direkciji Evropske komisije za evropsku politiku susjedstva i pregovore o proširenju.\nSložili su se da se što prije treba riješiti pitanje potpisivanja Ugovora o Transportnoj zajednici i donošenje Zakona o akcizama, saopćeno je iz kabineta entitetskog predsjednika.\nDodik je rekao da osnovni tekst Ugovora o Transportnoj zajednici nije upitan, ali da se problem pojavio „zbog toga što nije bilo koordinacije na nivou BiH“ dodavši da su entiteti bili isključeni iz tog procesa.\nNa sastanku je bilo riječi i o zakonu o Sudu BiH, a Dodik i direktorica Ruis Kalavera su se složili da treba izbaciti politički uticaj iz sudova u BiH te da Zakon o Sudu BiH treba da garantuje pravnu sigurnost.\nDodik je naglasio da je spreman da se riješi pitanje zakona o Sudu BiH koji ne treba da ima dvostepene nadležnosti, da može da se bavi samo predmetima iz svoje nadležnosti dok bi pravosuđe entiteta bilo potpuno autonomno.


Završena sanacija hidrotehničkih objekata u Kleku i Srpskom Itebeju (Foto)\nRadovi na sanaciji hidrotehničkih objekata u Kleku i Srpskom Itebeju, koji su deo projekta „Bega“, završeni su u previđenom roku, saopštilo je Javno vodoprivredno preduzeće „Vode Vojvodine“.\nRekonstrukcija prevodnice u Kleku i Srpskom Itebeju bila je specifična, jer su ova dva vodoprivredna objekta konstrukcijski skoro identična.\nPROČITAJTE JOŠ: Italijanska kompanija traži motivisane osobe za rad u sektoru održavanja\nObjekti se nalaze pod prethodnom zaštitom, pa se vodilo računa o tome da se očuva njihov prvobitni izgled. Primera radi, zadržan je ručni pogon mehanizma, čime su ispunjeni zahtevi Pokrajinskog zavoda za zaštitu spomenika kulture. Zanimljivost u izvođenju radova na hidročvoru u Srpskom Itebeju ogleda se i u tome što je prvi put od svoje izgradnje, 1914. godine, objekat viđen na „suvom“. To znači da je tok reke Begej preusmeren pored objekta, kako bi radovi mogli biti odrađeni na bezbedan i kvalitetan način, u uslovima bez prisustva vode.\nProjekat „Bega“ ima za cilj povezivanje prekograničnog regiona\nOvim je završen najveći deo projekta „Bega“. On se odnosio i na izgradnju dvonamenske staze, radno-inspekcione i biciklističke, od granice sa Rumunijom do prevodnice u Kleku, kao i plutajućeg doka za privez plovnih objekata u Zrenjaninu. Ostatak projekta odnosi se na izradu tehničke dokumentacije za potrebe izmuljenja sedimenta na plovnom Begeju. To se očekuje u novembru, kada će i zvanično u celosti biti završen projekat „Bega“.\n„Podsećamo da je projekat „Bega“ imao za cilj povezivanje prekograničnog regiona kroz unapređenje transportne infrastrukture, kao i unapređenje područja kanala Begej u međunarodno poznatu turističku destinaciju za posetioce. Višestruki značaj ovog projekta biće vidljiv kroz razvoj turizma. Očekuje se ponovno otvaranje plovidbe na Begeju, kao i unapređenje infrastrukture i povezivanje prekograničnog regiona, od Zrenjanina pa sve do Temišvara“, navode u JVP „Vode Vojvodine“.\nProjekat je finansiran preko Intereg – Ipa programa prekogranične saradnje sa Rumunijom. Budžet za „Vode Vojvodine“ je iznosio 6,6 miliona evra, od čega je vrednost samih radova oko 4,5 miliona evra.\nNa pet mesta u gradu postavljen „Kamen spoticanja“ (Foto)\nLinglong organizovao sportsko – rekreativni događaj „Summer games“


Korišćenje društvenih mreža je sve rasprostranjenije kako u svetu tako i u Srbiji. Koliko razumemo objave na internetu, koliko pravilno koristimo izraze i kako da unapredimo svoje znanje da bismo na pravi način shvatili poslate poruke, o svemu tome smo razgovarali sa stručnjakom za jezik, dr Svetlanom Slijepčević Bjelivuk, naučnim saradnikom Instituta za srpski jezik Srpske akademije nauka i umetnosti.\n„Široka upotreba društvenih mreža jeste najviše uticala na rasprostiranje anglicizama ali je uticala i na pravopis i kada ne poznajete pravopis svog jezika, onda je teško savladati i pravopis nekog drugog nematernjeg i vrlo često na društvenim mrežama imamo takozvano anglo-srpski jezik. Jezik na internetu je specifičan varijetet. On na jednom mestu okuplja osobine i pisanog i govornog jezika i nesporno je da takav jezik karakterišu brojne i gramatičke i pravopisne greške, ali uvek treba da imamo u vidu da to ne mora da uvek bude posledica neznanja, to može da bude i želja neke brzine, rezultat neke želje za jezičkim pomodarstvom pa ponekad čak i jezičke ekonomije“, objasnila je Slijepčević Bjelivuk.\nFlopi disk, pejdžer, to su reči koje ne koristimo danas, a koristili smo ih relativno skoro, praktično do juče, a koji će od današnjih termina ostati i u budućnosti, to sada ne možemo da znamo, kaže naša sagovornica.\nS obzirom na različite nivoe obrazovanja korisnika interneta, postavlja se pitanje razumevanja značenja tih izraza i konteksta u kojem se koriste. Koliko nepravilna upotreba stranih izraza dovodi do pogrešnog razumevanja i slanja pogrešnih poruka?\n„Smatram da upotreba stranih reči, onda kada je odlika reklamnih objava, može da služi u manipulativne svrhe jer takve poruke deluju ili zvuče intelektualnije. Medjutim, to nije nužno karakteristika jezika na internetu, to je deo medijskih poruka i poruka u javnom diskursu i to demaskiranje manipulativnih i ubedjivačkih strategija postiže se razvijanjem kritičkog aparata i stalnom vežbom. Mislim da nisu strane reči ključne za pogrešno prenetu poruku, ali i onda kada se nadju, vrlo često su zapravo deo neke manipulacije“, rekla je Slijepčević Bjelivuk.\nMalo oblaka, više sunca: Kakvo nas vreme očekuje narednih 7…\nBG: Hitna pomoć imala čak 142 intervencije


Festivalski hitovi na BELDOCS-u - Mingl\nPrvi dokumentarac o piscu Kurtu Vonegatu, animirano-eksperimentalno ostvarenje po filmu Stivena Kinga, fenomen popularnosti italijanske disko muzike osamdesetih i istorija porodice Roberta Roselinija sa Izabelom Roselini,..\nPronalazimo, volimo i delimo sa publikom najbolje dokumentarne filmove iz celog sveta. Kao filmska organizacija koja organizuje jedan od vodećih festivala dokumentarnog filma u ovom delu Evrope, verujemo u moć dokumentarnih filmova koji postavljaju pitanja i inspirišu ljude da stvaraju i veruju u promene, izjavio je Igor Stanojević, selektor Beldocs festivala.\nJubilarni, 15. Beldocs festival će u dvanaest programskih celina, premijerno u našoj zemlji, prikazati više od 100 najboljih dokumentarnih filmova danas. Karte će uskoro biti u prodaji, kao i online putem www.beldocs.rs sajta.\nBeldocs, jedan od vodećih međunarodnih festivala dokumentarnog filma u ovom delu Evrope, održava se svake godine u maju u Beogradu. Osnovan 2008. godine, podeljen je u 12 programskih celina, organizuje preko 100 premijernih projekcija svake godine, tokom osam dana trajanja festivala, koji se prikazuju na više od 7 lokacija. Festival Beldocs dodeljuje 6 nagrada u četiri takmičarska programa. Osim filmskih projekcija organizuje niz panela i Master Class predavanja, a u okviru Industry aktivnosti na radionicama, dodeljuju se novčane nagrade za razvoj budućih filmova. Svake godine okupi preko 150 međunarodnih stručnjaka u audio-vizuelnoj industriji, autora i producenata. Više od 200 partnera u Srbiji, regionu i Evropi, podržava rad Beldocs filmskog festivala. Kreativni tim od preko 20 članova organizuje Beldocs festival, uključujući stručnjake iz oblasti filma, dizajna i umetnosti. Beldocs je od 2017. partner u evropskim projektima: #europeanfilmchallenge, AVA Doc, Moving Cinema i član je Asocijacije dokumentarista Evrope. Više informacija pročitaj ovde.\nNaslovna fotografija: insert iz filma "Zapisničari večnosti"


Jednostrana i protivpravna akcija Kosovske policije na Brnjaku s cilјem destabilizacije prilika na terenu - Kancelarija za Kosovo i Metohiju, Vlada Republike Srbije\nNaslovna » Aktuelno » Vesti »Jednostrana i protivpravna akcija Kosovske policije na Brnjaku s cilјem destabilizacije prilika na terenu\nJednostrana i protivpravna akcija Kosovske policije na Brnjaku s cilјem destabilizacije prilika na terenu\nPripadnici Kosovske policije izvršili su jutros oko 5 sati jednostranu i protivpravnu akciju na severu Kosova i Metohije koja je u suprotnosti sa važećim sporazumima, a jedini cilј joj je opasna provokacija i destabilizacija prilika na terenu.\nOni su na 80 metara od administrativnog prelaza Brnjak dovukli tešku mehanizaciju i lјudstvo, pod izgovorom nekakvog ojačavanja policijskog punkta na prelazu.\nOvime je direktno prekršen sporazum o Vojno-tehničkoj saradnji iz Kumanova, potpisan između Vojske Jugoslavije i KFORA koji predviđa da se pojas od jednog kilometra od adiministrativne linije tretira kao zelena zona na kojoj je jedino dozvolјeno prisustvo KFORA, a nikako drugih organa reda takozvanog Kosova.\nJedina tačka na kojoj je dozvolјeno prisustvo Kosovske policije jeste na samom administrativnom punktu i to je dogovoreno kroz sporazum o integrisanom upravlјanju prelazima, a nikako nije predviđeno vršlјanje Kosovske policije iz južnog dela Kosovske Mitrovice u zelenom pojasu.\nTaj princip narušen je i pre dva dana kada su pripadnici Kosovske policije pokušali hermetički da zatvore administrativnu liniju koja nije u njihovoj nadležnosti i kada su prilikom demonstracije sile presekli vodovodne cevi, telefonske žice, a lјudima onemogućili da putevima dođu do svojih kuća i imanja.\nTakođe, prisustvo Kosovske policije iz južnog dela Kosovske Mitrovice nije dozvolјeno na severu pokrajine bez odobrenja Regionalnog direktorata policije sever, što pripadnici KP krše gotovo svaki put prilikom ovakvih akcija.\nOvakve jednostrane i neodgovorne akcije Prištine imaju jedan jedini cilј, a to je da se u veoma osetlјivom bezbednosnom trenutku sa kojim se suočava čitav svet izazove nova destabilizacija prilika na terenu, upadima Kurtijevih snaga na sever pokrajine i Srbi isprovociraju na neodmerenu reakciju, što je scenario koji priželјkuje Priština.\nTakav scenario neće poći za rukom, jer su upravo Srbi ti koji znaju cenu mira i ne nasedaju na provokacije Kurtijevih snaga, kome su sukobi i osvajanje severa najveća opsesija.\nZato još jednom podsećamo Prištinu da ne izazivaju i provociraju Beograd i Srbe na KiM i ne ugrožavaju mir i bezbednost kršenjem sporazuma, jer u tom slučaju sva odgovornost je na Prištini, ali i međunarodnoj zajednici koja je dužna da osigura mir i stabilnost na Kosovu i Metohiji.


'SPONTANA' OKUPLJANJA, OPOZICIJA NEMA NIŠTA SA TIM?! Kako se onda narodu Srbije opravdava ovaj snimak BRUTALNIH LAŽI ĐILASA (VIDEO)\nIzvor: SrbijaDanas.com, 12.Jul.2020, 21:22\nDok nasilni demonstranti tvrde da su protesti "spontani" i da njihova okupljanja nemaju organizatora i nikakve veze sa opozicijom, pojavio se snimak koji je demantovao apsolutno sve.\nPre šest večeri, uključujući i današnji dan, u Beogradu je započet nasilni protest tokom kojeg dolazi do napada na službena lica, ali i do ugrožavanja javnog zdralja. Lica desničarske orjentacije predvodila su demonstrante, a kao povod je iskorišćen korona virus, odnosno mere koje su uvedene u cilju zaštite stanovništva.\nI dok pošteno stanovništvo Srbije sedi u svojim domovima i sa strahom očekuje kakav će krajnji ishod ove brutalnosti i divljaštva biti, demonstranti dolaze da nasilno, i u njihovo ime "donose" pravdu,...